ЛОЗАП ПЛЮС – Meducate.uz – Дорилар ҳақида маълумотлар ўзбек тилида\nHome Йўриқномалар ЛОЗАП ПЛЮС\nҚайд этиш рақами: Б-250-95 N 20306\nПрепаратнинг савдо номи: ЛОЗАП® ПЛЮС\nТаъсир қилувчи моддалар (ХПН): лозартан+гидрохлоротиазид\n1 плёнка қобиқ билан қопланган таблетка сақлайди:\nФаол моддалар: лозартан калий – 50 мг, гидрохлоротиазид – 12,5 мг.\nЁрдамчи моддалар: маннитол – 89,0 мг, микрокристаллик целлюлоза – 210,0 мг, натрий кроскармеллоза – 18,0 мг, повидон – 7,0 мг, магний стеарати – 8,0 мг, гипромеллоза 2910/5 – 6,5 мг, макрогол 6000 – 0,8 мг, тальк – 1,9 мг, симетикон эмульсияси – 0,3 мг, сарий Опаспрей -1-22801 (Opaspray yellow M–1-22801) – 0,5 мг (таркибига: тозаланган сув, титан диоксиди, денатурацияланган этанол (метил спирти ВР) (99% этанол : 1% метанол), гипромеллоза, Хинолин сариғи бўёвчиси (Quinolin Yellow) (E104), Пунцо бўёвчиси [Понсо 4R] (Pounceau 4R) (E 124)).\nТаърифи: плёнка қобиқ билан қопланган оч-сариқ рангли, икки томонида иккига бўлувчи рискаси бўлган, узунчоқ таблеткалар.\nФармакотерапевтик гуруҳи: мажмуавий гипотензив восита (ангиотензин II рецепторлари блокатор- диуретик)\nАТХ коди: С09DA01.\nГипотензив таъсир кўрсатувчи мажмуавий препарат. Ангиотензив II (АТ1 кичик гуруҳи) рецепторларининг антагонисти – лозартан калий ва диуретик – гидрохлоротиазид сақлайди.\nЛозартан ангиотензин II рецепторларининг специфик антагонисти ҳисобланади (АТ1 кичик гуруҳи). Брадикининни парчаловчи киназа II ферментини сусайтирмайди. Қон томирларининг умумий периферик қаршилигини (ҚТУПҚ), қондаги адреналин ва альдостерон концентрациясини, артериал босимни (АБ), кичик қон айланиш доирасидаги босимни пасайтиради; юрак қисқаришидан кейинги юкламаси камайтиради, диуретик таъсир кўрсатади. Миокард гипертрофиясини ривожланишига тўсқинлик қилади, сурункали юрак етишмовчилиги бўлган пациентларда жисмоний юкламаларга толерантликни оширади.\nГидрохлоротиазид – тиазид диуретик. Na+ реабсорбциясини пасайтиради, сийдик билан К+, гидрокарбонат ва фосфатларни чиқиб кетишини кучайтиради. Айланаётган қон ҳажмини (АҚҲ) камайиши, қон томирлари деворининг реактивлигини ўзгариши, қон томирларини торайтирувчи моддаларнинг прессор таъсирини камайтириши ва ганглийларга депрессор таъсирларини кучайтириши ҳисобига артериал босимни пасайтиради.\nЛозартан меъда-ичак йўлларидан тез сўрилади. Биокираолишлиги – тахминан 33%. Жигарда “биринчи ўтиш” самарасига эга, жигарда карбоксилланиш йўли билан метаболизмга учраши оқибатида фаол метаболит ҳосил бўлади. Қон плазмаси оқсиллари билан боғланиши – 99%. Ичга қабул қилинганидан кейин максимал концентрациясига эришиш вақти лозартан учун 1 соат, фаол метаболит учун 3-4 соатни ташкил қилади. Ярим чиқарилиш даври 1,5–2 соат, унинг асосий метаболитининг эса, мувофиқ 3-4 соат. Дозанинг тахминан 35% сийдик билан, тахминан 60% – ичак орқали чиқарилади.\nГидрохлоротиазид меъда–ичак йўлларидан тез сўрилади. Ярим чиқарилиш даври 5,8–14,8 соатни ташкил қилади. Жигарда метаболизмга учрамайди. Тахминан 61% буйраклар орқали ўзгармаган ҳолда чиқарилади.\nАртериал гипертензия (мажмуавий даволаш оптимал бўлган пациентлар учун);\nАртериал гипертензия ва чап қоринчанинг гипертрофияси бўлган пациентларда юрак-қон томир касалликлари ва ўлим хавфини пасайтиришда қўлланади.\nЛОЗАП® ПЛЮС препаратининг бошланғич ва тутиб турувчи дозаси кунига 1 таблеткани ташкил қилади. Ушбу дозада артериал босимни адекват назорат қилишга эриша олинмаган пациентлар учун ЛОЗАП® ПЛЮСнинг дозаси кунига 1 марта 2 таблеткагача оширилиши мумкин.\nМаксимал доза кунига 1 марта 2 таблеткани ташкил қилади. Умуман даволаш бошланганидан кейин 3 ҳафта давомида максимал гипотензив самарага эришилади.\nКекса ёшдаги беморларда бошланғич дозани махсус танлаш зарурати йўқ.\nАртериал гипертензияси ва чап қоринча гипертрофияси бўлган пациентларда юрак-қон томир касалликлари ва ўлим хавфини пасайтириш\nЛОЗАП®нинг (лозартаннинг) стандарт бошланғич дозаси суткада 1 марта 50 мг ни ташкил қилади. Суткада 50 мг ЛОЗАП®ни (лозартанни) қабул қилиш фонида АБ мақсадли даражаларига эриша олинмаган пациентларга, лозартанни гидрохлоротиазиднинг паст дозалари (12,5 мг) билан – ЛОЗАП® ПЛЮС, мажмуаси орқали даволашни танлаш талаб қилинади ва зарурати бўлганида дозани ЛОЗАП® ПЛЮС препаратининг 2 таблеткасигача ошириш керак. (Суткада бир марта ҳаммаси бўлиб 100 мг лозартан ва 25 мг гидрохлоротиазид).\nНожўя реакциялар, ривожланиш тез-тезлиги бўйича қуйидагича тақсимланади:\nЖуда тез (≥1/10); тез-тез (≥1/100 ва <1/10 гача); тез-тез эмас(≥1/1000 ва <1/100 гача); кам (≥1/10000 ва <1/1000 гача); жуда кам (<1/10000); тез-тезлиги маълум эмас/мавжуд маълумотларга асосан ҳисоблаб бўлмайди).\nЛозартан – гидрохлоротиазиднинг клиник тадқиқотларида дори воситаларининг мажмуаси билан боғлиқ ножўя реакциялар кузатилмаган. Ножўя реакциялар лозартан ва/ёки гидрохлоротиазид алоҳида қўлланганида аввал кузатилган таъсирлар билан чекланади.\nНазорат остидаги клиник тадқиқотларда лозартан ва гидрохлоротиазид қабул қилинган пациентларда эссенциал гипертензияни даволашда, плацебога нисбатан кўпроқ ва 1% тез – тезликда кузатилган биргина ножўя таъсир – бу бош айланишидир.\nБундан ташқари, лозартан/гидрохлоротиазидни мажмуада қўллаш жараёнида маълум бўлган ножўя реакциялар мавжуд:\nЖигар ва ўт чиқариш йўллари томонидан бузилишлар: кам – гепатит.\nЛаборатор ва инструментал текширишларнинг натижаларига таъсири: кам – гиперкалиемия, “жигар” трансаминазалари фаоллигини ошиши.\nБундан ташқари, лозартан/гидрохлоротиазид қўлланганида, компонентларнинг ҳар бири қўлланганида кузатилган қуйидаги ножўя реакциялар кузатилган:\nҚон ва лимфатик тизим томонидан бузилишлар: тез–тез эмас – анемия, Шенлейн–Генох касаллиги, экхимоз, гемолиз.\nИммун тизими томонидан: кам – анафилактик реакциялар, ангионевротик шиш (ҳиқилдоқ ва/ёки тилни шиши, юз, лаблар, ҳалқумни шиши), эшакеми.\nОзиқланиш ва модда алмашинуви томонидан: тез-тез эмас – анорекция, подагра.\nРуҳиятни бузилиши: тез–тез – уйқусизлик; тез–тез эмас– безовталик; ваҳима, саросимага тушиш ҳолатлари, онгни чалкашиши, депрессия, ноодатий туш кўриш, уйқуни бузилиши, уйқучанлик, хотирани бузилиши.\nтез–тез – бош оғриғи, бош айланиши; тез–тез эмас – қўзғалувчанликни ошиши, парестезия, периферик нейропатия, тремор, мигрень, хушдан кетиш.\nКўриш аъзолари томонидан бузилишлар: тез-тез эмас – кўришни хиралашиши, кўзларда ачишиш ҳисси, конъюнктивит, кўриш ўткирлигини пасайиши.\nЭшитиш аъзолари томонидан бузилишлар ва лабиринт бузилишлари:\nтез–тез эмас – вертиго, қулоқларни шанғиллаши.\nЮрак томонидан бузилишлар: тез–тез эмас –артериал гипотензия, ортостатик гипотензия, тўш суяги соҳасида оғриқ, стенокардия, II даражали атриовентрикуляр блокада, цереброваскуляр бузилишлар, миокард инфаркти, юрак уришини ошиши, аритмия (юрак бўлмачасини хилпиллаши, синусли брадикардия, тахикардия, юрак қоринчалари тахикардияси, қоринчалар фибрилляцияси).\nТомирлар томонидан бузилишлар: тез-тез эмас – васкулит.\nНафас тизим, кўкрак қафаси ва кўкс оралиғи томонидан бузилишлар: тез–тез йўтал, юқори нафас йўлларининг инфекциялари, бурун битиши, синусит; тез–тез – фарингит, ларингит, диспноэ, бронхит, бурундан қон кетиши, ринит.\nМеъда–ичак йўллари томонидан бузилишлар: тез-тез – қоринда оғриқ, кўнгил айниши, диарея, дипепсия; тез–тез эмас – қабзият, тиш оғриғи, оғизни қуриши, қорин дам бўлиши, гастрит, қусиш.\nЖигар ва ўт йўллари томонидан бузилишлар: тез–тезлиги маълум эмас – жигар фаолиятини бузилиши.\nТери ва ости тўқимлари томонидан бузилишлар: тез–тез эмас – алопеция, дерматит, тери қуриши, эритема, гиперемия, фотосезувчанлик, қичишиш, тошма, кўп терлаш.\nСкелет–мушак ва бириктирувчи тўқима томонидан бузилишлар: тез–тез – мушак тортишиши, орқада оғриқ, оёқларда оғриқ, ишалгия, тез–тез эмас – бўғинлар шиши, мушаклар ва суякларда оғриқ, бўғимлар ригидлиги, артралгия, артрит, фибромиалгия, кучсизлиги, тез–тезлиги маълум эмас – рабдомиолиз.\nБуйрак ва сийдик чиқариш йўллари томонидан бузилишлар: тез–тез эмас – ноктурия, сийишга императив қистовлар, сийдик чиқариш йўлларининг инфекциялари.\nЖинсий аъзолар ва сут бези томонидан бузилишлар:\nтез–тез эмас – либидони пасайиши, потенцияни сусайиши.\nУмумий бузилишлар ва юбориш жойидан бузилишлар: тез–тез астения, толиқиш, кўкракда оғриқ; тез–тез эмас – юзни шиши, иситма.\nЛаборатор ва инструментал маълумотлар: тез–тез – гипергликемия, гематокрит ва гемоглобинни бироз пасайиши;\nтез–тез эмас – зардобда мочевина ва креатинин даражасини бироз ошиши; жуда кам – “жигар” трансаминазалари ва билирубин даражасини ошиши.\nҚон ва лимфатик тизим томонидан бузилишлар: тез–тез эмас – агранулоцитоз, апластик анемия, гемолитик анемия, лейкопения, пурпура, тромбоцитопения.\nкам ҳолларда – шоккача бўлган анафилактик реакциялар.\nОзиқланиш ва модда алмашинуви томонидан: тез-тез эмас – анорекция, гипергликемия, гиперурикемия, гипокалиемия, гипомагниемия, гипонатриемия, гиперкальциемия, гипохлоремик алкалоз.\nРуҳиятни бузилиши: тез–тез эмас – уйқусизлик.\nНерв тизими томонидан: тез-тез эмас – бош оғриғи.\nКўриш аъзолари томонидан бузилишлар: тез–тез эмас – кўриш ўткирлигини пасайиши, ксантопсия.\nҚон томирлари томонидан бузилишлар: тез–тез эмас – некротик васкулит, тери васкулити.\nНафас тизими, кўкрак қафаси ва кўкс оралиғи аъзолари томонидан бузилишлар: тез-тез эмас – респиратор дистресс- синдроми, шунингдек, пневмонит ва нокардиоген ўпка шиши.\nМеъда–ичак йўллари томонидан бузилишлар: тез-тез эмас – сиаладенит, спазмлар, гастрит, кўнгил айниши, қусиш, диарея, қабзият.\nЖигар ва ўт чиқариш йўллари томонидан бузилишлар: тез-тез эмас – холестатик сариқлик, холецистит, панкреатит.\nТери ва тери ости тўқималари томонидан бузилишлар: тез-тез эмас – фотосезувчанлик, эшакеми, токсик эпидермал некролиз.\nСкелет–мушак ва бириктирувчи тўқима томонидан бузилишлар: тез-тез эмас – мушаклар тортишиши.\nБуйрак ва сийдик чиқариш йўллари томонидан бузилишлар: тез-тез эмас – гликозурия, интерстициал нефрит, буйраклар фаолиятини бузилиши, буйрак етишмовчилиги.\nУмумий бузилишлар ва юбориш жойидан бузилишлар: тез-тез эмас – иситма, бош айланиши.\nпрепаратнинг ҳар қандай компонентларига ёки сульфониламид ҳосиласи ҳисобланган бошқа препаратларга юқори сезувчанлик;\nдаволаш қийин бўлган гипокалиемия ёки гиперкальциемия;\nжигар фаолиятини яққол бузилишлари;\nўт чиқариш йўлларининг обтурацион касалликлари;\nгиперурикемия ва/ёки подагра;\nбуйрак фаолиятини яққол бузилишлари (креатинин клиренси ≤ 30 мл/сек);\n18 ёшгача бўлганлар (самарадорлиги ва ҳавфсизлиги аниқланмаган).\nБуйрак артериясининг икки томонлама стенози ёки якка буйрак артериясининг стенози бўлган, гиповолемик ҳолатдаги (шунингдек, диарея, кўнгил айниши), гипонатриемияси (кам тузли ёки тузсиз парҳездаги пациентларда артериал гипотензияни ривожланишини юқори хавфи) бўлган, гипохлоремик алкалози, гипомагниемияси бириктирувчи тўқима касалликлари (шунингдек, тизимли қизил югурик) бўлган пациентларда, жигар фаолиятини бузилиши ёки жигарнинг авж олувчи касалликлари, қандли диабети, бронхиал астмаси (шунингдек анамнезида), анамнезида аллергологик ҳолатлар бўлган пациентларга, бир вақтда ностероид яллиғланишга қарши препаратларни (НЯҚП) циклооксигеназа–2 ингибиторлари (ЦОГ–2 ингибиторлари) ни буюришда, шу жумладан негроид ирқ вакилларига препаратни эҳтиёткорлик билан буюрилади.\nРифампицин ва флуконазол бирга қўлланганида фаол метаболитнинг концентрациясини пасайиш ҳоллари таърифланган. Бундай ўзаро таъсирларнинг клиник маълумотларини баҳолаш ўтказилмаган.\nАнгиотензин II ёки унинг самараларини блокловчи бошқа препаратлар каби, бир вақтда калийни тежовчи диуретикларни (масалан, спиронолактон, триамтерен, амилорид), калий препаратлари ёки калий сақловчи тузларни ўрнини босувчи воситаларни буюриш, қон зардобида калий миқдорини ошишига олиб келиши мумкин. Ушбу препаратларни бирга қўллаш тавсия этилмайди. Натрий чиқарилишига таъсир қилувчи бошқа препаратлар каби, препарат литийни чиқарилишини секинлаштириши мумкин. Шунинг учун литий тузлари ва АРАII бир вақтда буюрилганда қон зардобида литий тузлари даражасини синчковлик билан назорат қилиш керак.\nАРАII ва ностероид яллиғланишига қарши воситалар (НЯҚВ) ни, масалан, циклоокисгеназа-2 (ЦОГ–2) нинг селектив ингибиторларини, ацетилсалицил кислотасини яллиғланишига қарши самара учун қўлланадиган дозаларини, ва носелектив НЯҚВ ни бир вақтда қўлланганида ЛОЗАП® ПЛЮСнинг антигипертензив таъсири сусайиши кузатилиши мумкин. АРАII ёки сийдик ҳайдовчи препаратларни ва НЯҚВ ни бир вақтда қўлланиши, буйраклар фаолияти ёмонлашиш хавфини ошишига, шу жумладан, айниқса олдиндан буйраклар фаолияти бузилишлари бўлган пациентларда ўткир буйрак етишмовчилигига ва қон зардобида калий даражасини ошишига сабаб бўлиши мумкин. Мажмуавий даволашни, айниқса кекса ёшдаги пациентларга эҳтиёткорлик билан буюриш керак. Мажмуавий даволаш бошланганидан кейин ва даволаш жараёнида пациентларни адекват гидратациясини ва буйрак фаолиятини назорат қилиш керак. НЯҚВ, шунингдек ЦОГ–2 нинг селектив ингибиторлари билан даволанаётган буйрак фаолияти бузилишлари бўлган баъзи пациентларда ангиотензин II рецепторларининг антагонистларини бир вақтда қўлланиши буйраклар фаолиятини бузилишларини оғирлаштириши мумкин. Бу самаралар одатда қайтувчи характерга эга бўлади.\nТрициклик антидепрессантлар, антипсихотик препаратлар, баклофен, амифостин каби гипотонияни чақирувчи бошқа препаратлар:\nЛОЗАП® ПЛЮСни артериал босимни пасайтирувчи бу препаратлар билан бир вақтда қўллаш артериал гипотензия ривожланиш хавфини ошириши мумкин.\nТиазид диуретиклар билан бир вақтда қўлланганда қуйидаги моддалар билан ўзаро таъсирлар кузатилиши мумкин:\nАлкоголь, барбитуратлар, наркотик моддалар ёки антидепрессантлар.\nОртостатик гипотензияни юз бериш хавфи ошиши мумкин.\nДиабетга қарши препаратлар/инсулин ва перорал қўлланадиган препаратлар).\nТиазид диуретиклари билан даволаш глюкозага бўлган толерантликка таъсир қилиши мумкин диабетга қарши препаратларнинг дозасини тўғрилаш керак бўлиши мумкин. Гидрохлоротиазидни қўллаш билан боғлиқ функционал буйрак етишмовчилигининг эҳтимоли оқибатидаги лактат–ацидозни ривожланиш хавфи туфайли, метформинни эҳтиёткорлик билан қўллаш керак.\nБошқа антигипертензив препаратлар\nХолестирамин ва колестипол.\nИон алмашинувчи қатронлар борлигида гидрохлоротиазидни сўрилиши бузилади. Холестирамин ва колестиполни бир мартали дозаларини қабул қилиш гидрохлоротиазидни боғланишига ва уни меъда–ичак йўлларидан сўрилишини мос равишда 85% ва 43% га пасайишига олиб келади.\nКортикостероидлар, адренокортикотроп гормони (АКТГ)\nЭлектролитлар танқислиги, айниқса гипокалиемия оғирлашиши мумкин.\nПрессор аминлар (масалан, адреналин)\nПрессор аминларнинг самараси сусайиши мумкин, бироқ бу уларни ишлатилишини истисно қилмайди.\nҚутбсизлантирилмайдиган миорелаксантлар (масалан, тубокурарин хлориди)\nМиорелаксантлар таъсири кучайиши мумкин.\nДиуретиклар литийнинг буйрак клиренсини пасайтиради ва унинг токсик таъсири хавфини аҳамиятли оширади. Гидрохлоротиазидни литий препаратлари билан бир вақтда қўллаш тавсия этилмайди.\nПодаграни даволаш учун ишлатиладиган тиббий препаратлар (пробенецид, сульфинпиразон ва аллопуринол)\nПодаграга қарши дори препаратларини дозасини тўғрилаш керак бўлиши мумкин, чунки гидрохлоротиазид қон зардобида сийдик кислотаси даражасини ошириши мумкин. Тиазидлар билан бирга қўллаш аллопуринолга ўта сезувчанлик реакциясини юз бериши тез–тезлигини ошириши мумкин.\nАнтихолинерлик препаратлар (масалан, атропин, биперидин)\nМеъда–ичак йўлларининг моторикаси ва меъдани бўшалиш тезлигини пасайиши ҳисобига тиазид диуретикларининг биокираолишлигини ошириши мумкин.\nЦитотоксик препаратлар (масалан, циклофосфамид, метотрексат).\nТиазид диуретиклари цитотоксик препаратларни буйрак орқали чиқарилишини ингибирлаши ва уларнинг миелосупрессив самарасини кучайтириши мумкин.\nСалицилатлар юқори дозаларда қўлланган ҳолларда гидрохлоротиазид уларнинг марказий нерв тизимига токсик таъсирини кучайтириши мумкин.\nГидрохлоротиазид ва метилдопани бир вақтда қабул қилган пациентларда гемолитик анемия ривожланишининг якка ҳоллари таърифланган.\nЦиклоспорин билан бирга даволаш гиперурикемияни хавфини ва подагранинг асоратларини ошириши мумкин.\nТиазид диуретиклари чақирган гипокалиемия ёки гипомагниемия ангишвонагул препаратлари билан индукцияланган аритмияни ривожланишига олиб келиши мумкин.\nСамарасига қон зардобида калий даражасини ўзгариши таъсир қилган дори препаратлари\nСамарасига калий даражасини ўзгариши таъсир қилувчи дори препаратлари (масалан, ангишвонагул гликозидлари ва аритмия қарши препаратлар) билан ЛОЗАП® ПЛЮС бир вақтда буюрилганида, қон зардобида калий даражасини мунтазам назорат қилиш ва ЭКГ – мониторинги тавсия қилинади. Бу чораларни шунингдек ЛОЗАП®ПЛЮСни пируэт (қоринчалар) тахикардиясини чақирувчи (шунингдек, аритмияга қарши) қуйидаги препаратлар билан бир вақтда қўлланганида ҳам ўтказиш тавсия қилинади, чунки гипокалиемия пируэт тахикардияни ривожланишига мойил ҳисобланади:\nIA синфи антиаритмик воситалар (масалан, хинидин, гидрохинидин, дизопирамид).\nIII синф антиаритмик воситалар (масалан, амиодарон, соталол, дофетилид, ибутилид).\nбаъзи антипсихотик препаратлар (масалан, тиоридазин, хлорпромазин, левомепромазин, трифлуонеразин, циамемазин, сульприд, сультоприд, амисульприд, тиаприд, пимозид, галоперидол, дроперидол).\nбошқалар (масалан, вена ичига, бепридил, цизаприд, дифеманил, эритромицин, вена ичига галофантрин, мизоластин, пентамидин, терфенадин, винкамицин).\nТиазид диуретиклари кальцийни экскрециясини пасайтириши ҳисобига қон зардобида кальций даражасини ошириши мумкин. Агар пациент кальций препаратларини қабул қилаётган бўлса, қон зардобида кальций даражасини назорат қилиш ва шу билан бирга кальций препаратлари дозасини тўғрилаш керак.\nЛаборатор текширувларнинг натижаларига таъсири\nКальций метаболизмига таъсири туфайли, тиазидлар қалқонсимон бези олди безларининг фаолиятини таҳлили натижаларига таъсир этиши мумкин.\nСимптоматик гипонатриемия ривожланиши хавфи мавжуд.\nКарбамазепин қабул қилаётган пациентларда қондаги натрий миқдорини клиник кузатуви ва лаборатор мониторингини ўтказиш керак.\nЙод сақловчи контраст моддалар\nДиуретикларни қабул қилиш оқибатидаги дегидратация ҳолларида, айниқса йод препаратлари юқори дозаларда қабул қилинганда, ўткир буйрак етишмовчилиги ривожланишини хавфи ошади.\nУларни юборишдан олдин пациентларда регидратация муолажасини ўтказиш керак. Амфотерицин В (парентал юбориш учун), кортикостероидлар, адренокортикотроп гормони, сурги воситалари ёки глицирризин (қизилмия таркибида сақланувчи)\nГидрохлоротиазид электролитлар танқислигини, айниқса гипокалиемияни ривожланишини чақириши мумкин.\nАнамнезида ангионевротик шиш (юз, лаблар, ҳалқум ва/ёки тил шиши) бўлган пациентлар синчковлик билан кузатилиши керак.\nГипотония ва қон айланиши ҳажмини пасайиши.\nДиуретикларни жадал қўлланиши, овқат билан тузни истеъмол қилинишини чеклашлар, диарея ёки қусиш натижасида юзага келган гиповолемияси бўлган ва/ёки натрийни даражаси пасайган пациентларда симптоматик артериал гипотензия ривожланиши мумкин (айниқса, биринчи дозани қабул қилгандан сўнг). Бундай ҳолатларни ЛОЗАП® ПЛЮС препаратини қабул қилишни бошлашдан олдин тўғрилаш керак.\nЭлектролитлар мувозанатини бузилиши\nЭлектролитлар мувозанатини бузилиши кўпинча буйрак фаолияти бузилиши бўлган пациентларда юз беради, шунинг учун қон плазмасида калий миқдори ва креатинин клиренси синчков назорат қилиниши керак, айниқса юрак етишмовчилиги ва креатинин клиренси 30-50 мл/мин диапазонда бўлган пациентлар ҳолати қаттиқ назорат қилиниши керак. ЛОЗАП® ПЛЮС препаратини калий сақловчи диуретиклар, калий препаратлари ва калий сақловчи туз ўрнини босувчилар билан бирга қўллаш тавсия қилинмайди.\nФармакокинетик маълумотлар жигар циррози бўлган пациентларда плазмада лозартан концентрациясини яққол ошишидан далолат беради.\nУшбу маълумотлардан келиб чиқиб, анамнезида енгил ва ўрта даражадаги жигар фаолияти бузилишлари бор пациентларда ЛОЗАП® ПЛЮСни эҳтиёткорлик билан қўллаш керак.\nЛозартанни жигар фаолиятини оғир бузилишлари бўлган пациентларда қўллаш тажрибаси маълум эмас. Шунинг учун, оғир жигар фаолиятини оғир бузилиши бўлган пациентларда ЛОЗАП® ПЛЮСни қўллаш мумкин эмас.\nБуйраклар фаолиятини бузилишлари\nРенин–ангиотензин–альдостерон тизими (РААТ) ни сусайиши, шу жумладан буйрак етишмовчилиги (хусусан, буйраклар фаолияти ренин-ангиотензин–альдостеронга боғлиқ пациентларда, масалан, оғир юрак етишмовчилигида ёки буйрак фаолиятини мавжуд бўлган бузилишларида) оқибатида буйраклар фаолиятини бузилишлари ҳақида хабар берилган. РААТ га таъсир қилувчи бошқа препаратларни қўллаганда бўлгани каби, буйрак артерияларининг икки томонлама стенози бўлган ёки ягона буйракнинг буйрак артериясини стенози бўлган пациентларда қон плазмасида мочевина ва креатинин даражасини ошиши ҳоллари келтирилган. Буйраклар фаолиятини бундай ўзгаришлари қайтувчи характерга эга бўлиши ва даволаш бекор қилинганидан кейин камайиши мумкин. ЛОЗАП® ПЛЮСни буйрак артерияларининг икки томонлама стенози бўлган ёки ягона буйракнинг буйрак артериясининг стенози бўлган пациентларда эҳтиёткорлик билан қўллаш керак.\nЯқинда буйрак трансплантациясини ўтказган пациентларда препаратни қўллаш тажрибаси йўқ.\nБирламчи гиперальдостеронизми бор пациентларни ренин–ангиотензин тизмини ингибирловчи антигипертензив препаратлари билан даволашнинг самараси йўқ. Шу сабабли, ЛОЗАП® ПЛЮС препаратини қўллаш тавися қилинмайди.\nЮракнинг ишемик касаллиги ва цереброваскуляр касаллик:\nБошқа ҳар қандай антигипертензив препаратларни қабул қилинганда бўлгани каби, юрак ишемик касаллиги ёки цереброваскуляр касаллиги бўлган пациентларда артериал босимни ҳаддан ташқари пасайиши миакард инфаркти ёки инсультни ривожланишига олиб келиши мумкин.\nРААТ га таъсир қилувчи бошқа препаратлар билан даволашда бўлгани каби, юрак етишмовчилиги (буйраклар фаолияти бузилиши билан кузатилган ёки кузатилмаган) бўлган пациентлар оғир артериал гипотензия, шунингдек буйраклар фаолиятини бузилиши (кўпинча, ўткир) хавфига дуч келишлари мумкин.\nАортал ва митрал клапан стенози, обструктив гипертрофик кардиомиопатия\nБошқа ва вазодилататорлар билан даволанганда бўлгани каби, аортал ёки митрал стенози ёки обструктив гипертрофик кардиопатияси бўлган пациентларни даволашда алоҳида эҳтиёткорликка риоя қилиш керак.\nЭтник келиб чиқиш билан боғлиқ фарқлар\nААФ нинг бошқа ингибиторларига ўхшаган ҳолда, лозартан ва ангиотензиннинг бошқа антагонистлари бошқа ирққа мансуб пациентларга қараганда, негроид ирқ вакилларида артериал босимни пасайишига сезиларди даражада кам самарага эга. Бу балки, артериал гипертензияси бўлган негроид ирққа мансуб вакилларини популяциясида ренин миқдори камлиги ҳоллари тез-тез учраши билан боғлиқ бўлиши мумкин.\nАртериал гипотония ва сув–электролит мувозанатини бузилиши\nҲар қандай бошқа антигипертензив препаратлари билан даволанганда бўлгани каби, алоҳида пациентларда симптоматик артериал гипотонияни ривожланиши мумкин.\nПациентларда ёндош кечувчи диарея ёки қусиш фонида ривожланиши мумкин бўлган сув-электролит мувозанатини бузилишининг гиповолемия, гипонатриемия, гипохлоремик алкалоз, гипомагниемия ёки гипокалиемия каби клиник белгиларини пайдо бўлишини назорат қилиш керак. Бундай пациентларда вақти–вақти билан (мос равишдаги вақт оралиғида) қон зардобидаги электролитлар даражасини назорат қилиш керак. Иссиқ об-ҳаво шароитида шишлари бўлган пациентларда гиперволемик гипонатриемия ривожланиши мумкин.\nЭндокрин ва метаболик самаралар\nТиазидлар билан даволаш глюкозага толерантликни бузилишига олиб келиши мумкин. Диабетга қарши препаратлар, шунингдек инсулиннинг дозасини тўғрилаш керак бўлиши мумкин.\nГлюкозага толерантлиги бузилган пациентларни тиазидлар билан даволаш вақтида қандли диабет кучайиши мумкин.\nТиазидлар кальцийни сийдик билан чиқарилишини пасайтириши ва қон зардобида кальцийни вақти–вақти билан кўп бўлмаган даражада ошишини чақириши мумкин. Яққол гиперкальциемия яширин гиперпаратиреознинг аломати бўлиши мумкин. Қалқонсимон без олди безлари фаолиятини текширишдан олдин тиазидлар билан даволашни тўхтатиш керак.\nТиазид диуретиклар билан даволаш қонда холестерин ва триглицеридлар даражасини ошиши билан кечиши мумкин.\nБаъзи пациентларда тиазидлар билан даволаш гиперурикемия ва/ёки подаграни юз беришини чақириши мумкин. Лозартан сийдик кислотаси даражасини пасайтириши туфайли, лозартанни гидрохлоротиазид билан мажмуавий қўлланиши, диуретиклар таъсири оқибатидаги гиперурикемияни ривожланишини секинлаштириши мумкин.\nЖигар фаолияти бузилишлари бўлган ёки жигар ички холестазаси ривожланиши хавфи билан боғлиқ бўлган жигарнинг авж олаётган касалликлари бўлган пациентларга, шунингдек, сув–электролит мувозанатини аҳамиятсиз бузилиши жигар комасини ривожланишига асос бўлиши мумкинлиги сабабли, тиазидларни эҳтиёткорлик билан буюриш керак. ЛОЗАП® ПЛЮС жигар фаолиятини оғир бузилишлари бўлган пациентларга қўллаш мумкин эмас.\nАнамнезида бронхиал астмаси бўлган пациентларда, ва шунингдек аллергик анамнези оғир бўлган пациентларда тиазидларни қўллашда ўта сезувчанлик реакциялари ривожланиши мумкин. Тиазидлар бидан даволашда тизимли югурукни юзага келиши ёки кучайиши ҳоллари келтирилган.\nПрепарат аллергик реакция чақириши мумкин бўлган Пунцо бўёвчисини [Понс 4R] сақлайди.\nАнгиотензин II рецепторларининг антагонистлари (АРА II).\nАнгиотензин II антагонистларини ҳомиладорлик даврида қўллаш мумкин эмас. Ҳомиладорликни режалаштираётган пациентлар хавфсизлик профили аниқланган антигипертензив воситалар билан даволаш вариантига ўтишлари керак.\nДаволаш вақтида ҳомиладорлик аниқланса, ЛОЗАП® ПЛЮС терапиясини тўхтатиш ва муқобил даволашни бошлаш керак. Маълумки, ҳомиладорликнинг иккинчи ва учинчи уч ойлигида АРАII билан даволаш фетотоксик таъсирга (буйраклар фаолияти пасайиши, ҳомила сувини камайиши, бош суягининг оссификациясини кечишини), ва шунингдек, янги туғиладиган чақалоққа нисбатан токсикликка (буйрак етишмовчилиги, артериал гипотензия, гиперкалиемия) олиб келади.\nҲомиладорликнинг иккинчи ва учинчи уч ойлигида ЛОЗАП® ПЛЮС ни қўллаган ҳолларда буйракларни ва хомила бош суягини ультратовуш текширувини ўтказиш тавсия этилади.\nҲомиладорлик даврида ЛОЗАП® ПЛЮСни қабул қилган оналарнинг болаларини, артериал гипотензия ривожланиши юзасидан синчковлик билан кузатиш керак.\nГидрохлоротиазидни ҳомиладорлик даврида, айниқса биринчи уч ойлик даврида қўлланилиши бўйича тажрибалар кам. Ҳайвонлардаги тадқиқотлар етарли эмас. Гидрохлоротиазид йўлдош тўсиғи орқали ўтади ва киндик қонида аниқланади.\nГидрохлоротиазиднинг фармакологик таъсир механизмидан келиб чиқиб, уни ҳомиладорлик даврида қўллаш фетоплацентлар қон оқимини ёмонлаштириши мумкин ва ҳомила ва чақалоқ томонидан сариқлик, электролитлар мувозанатини бузилишини ва тромбоцитопения каби бузилишларги олиб келиши мумкин.\nЛОЗАП® ПЛЮСни ҳомиладорлик даврида қўллаш мумкин эмас.\nАнтиотензин II рецепторларининг антагонистлари.\nЭмизиш даврида ЛОЗАП® ПЛЮС препаратини қўллаш ҳақида маълумотлар йўқлиги туфайли, бу даврда препаратни қўллаш мумкин эмас. Эмизиш даврида хавфсизлиги яхшироқ ўрганилган муқобил даволаш афзал ҳисобланади.\nГидрохлоротиазид кўкрак сути билан чиқарилади. Тиазидлар жадал диурезни чақириши ва сутни ишлаб чиқарилишини ингибирлаши мумкин. Шунинг учун, ЛОЗАП® ПЛЮС препаратини эмизиш даврида қўллаш мумкин эмас.\nПрепаратнинг автотранспортни бошқариш ёки механизмлар билан ишлаш қобилиятига таъсири ўрганиш бўйича текширувлар ўтказилмаган. Бироқ антигипертензив препаратлари билан даволаш вақтида автотранспортни бошқариш ёки механизмлар билан ишлашда, айниқса даволашнинг бошланиш вақтида ёки препарат дозаси ошириб юборилганида бош айланиши ёки уйқучанлик юзага келиши мумкинлигини эътиборга олиш керак.\nЛОЗАП® ПЛЮС препаратини қабул қилишни тўхтатилиши, пациент эса кузатув остига олиниши лозим. Дозани ошириб юборилганида симптоматик даволаш кўрсатилади: агар препарат яқинда қабул қилинган бўлса, меъдани ювиш, шунингдек сувсизликни, электролит бузилишини тўғрилаш ва АБ ни стандарт усуллар билан пасайтириш (АҚХ ни ва сув–электролит мувозанати тиклаш) керак.\nДоза ошириб юборилишининг энг кўп учрайдиган кўринишлари АБ ни яққол пасайиши, тахикардия ҳисобланади;\nБрадикардия парасимпатик (вагус) тизимни рағбатлантирилишининг оқибати бўлиши мумкин.\nСимптоматик артериал гипотензия ҳолларида тутиб турувчи инфузион даволаш ўтказилади. Лозартан ва унинг фаол метаболити гемодиализ ёрдамида чиқарилмайди.\nДоза ошириб юборилишининг энг кўп учрайдиган симптомлари бу – электролитлар танқислигининг нисбати (гипокалиемия, гипохлоремия, гипонатриемия) ва диузезни ҳаддан ташқари кучайиши оқибатидаги дигидратация ҳисобланади.\nЮрак гликозидларини бир вақтда қўллаганда гипокалиемия аритмияларни кечишини оғирлаштириш мумкин. Гидрохлоротиазиднинг дозаси ошириб юборилганида махсус антидот мавжуд эмас. Гидрохлоротиазид организмдан гемодиализ ёрдамида қандай даражада йўқотилиши аниқланмаган.\nПлёнка қобиқ билан қопланган 50 мг/12,5 мг ли таблеткалар. 14 таблеткадан А/ПВХ фольгили блистерда. 2 блистердан қўллаш бўйича йўриқнома билан бирга картон қутига жойланган.\n10 таблеткадан А/ПВХ фольгили блистерда, 1, 3 ёки 9 блистердан (10, 30 ёки 90 таблетка) қўллаш йўриқномаси билан бирга картон қутига жойланган.\nҚуруқ жойда, 30оС гача бўлган ҳароратда.\nАджифлюкс суспензия10.04.2018Кейинги мақола


Толиблар АҚШ билан музокара олиб борадиган делегация таркибини эълон қилди\n17 апрел 2021, Тошкент вақти: 12:42\nТолиблар делегациясига Шер Муҳаммад Аббос Станикзай (суратда) етакчилик қилади.\nТолиблар АҚШнинг Афғонистон бўйича махсус элчиси билан жорий ойга белгиланган учрашувда иштирок этадиган 14 кишилик гуруҳ тузилганини эълон қилди.\n12 февраль куни эълон қилинган баёнотга кўра, толиблар делегациясига жангари гуруҳ вакили Шер Муҳаммад Аббос Станикзай етакчилик қилади.\nДелегация вакиллари орасида “Ҳаққоний” тармоғи етакчисининг қамоқдаги укаси Анас Ҳаққоний исми ҳам бор. Толиблар матбуот котиби Забиҳуллоҳ Мужоҳид Кобулда қамоқда ушлаб турилган Ҳаққоний музокараларда иштирок этиши учун озодликка чиқарилиши кераклигини айтди.\nАммо Афғонистон ҳукуматининг асосий разведка агентлиги - Миллий разведка бошқармаси Ҳаққонийни озодликка чиқариш бўйича қарор чиқарилмаганини маълум қилди.\nТолибларнинг юқорида тилга олинган билдируви АҚШ ҳамда толиблар вакиллари иштирокида Доҳада олиб борилаётган музокаралар суръати тезлашаётган бир пайтда эълон қилинди.\nАҚШ ҳамда толиблар вакиллари 25 февраль куни Доҳада яна учрашиши кутилмоқда. Бундан бир неча ҳафта олдин АҚШнинг Афғонистондаги махсус вакили Залмай Халилзод Вашингтон расмийлари ҳамда Толибон вакиллари тинчлик келишувининг “асоси” бўйича келишиб олгани ҳақида билдирган эди.


Тошкентда тупроқ босиб қолган қурилиш ишчиси қутқарилди - EFFECT.UZ\nТошкентда тупроқ босиб қолган қурилиш ишчиси қутқарилди\n. 10:45 | 06.10.2020\n4 октябрь куни Бекобод тумани “Далварзин” маҳалласи ҳудудида янги барпо этилаётган қурилиш объектида юзага келган вазият оқибатида бир нафар фуқаронинг ҳаёти сақлаб қолинган.\nВоқеа ушбу қурилиш объектининг оқова сувлари учун хандақ қазиш ишлари олиб борилаётган вақтда содир бўлган. Аниқланишича, мазкур хандақни қазиш ишлари ер сатҳидан 4 метр чуқурликка етганда тупроқ қатлами кўчиб, фуқаро М.М. устига тушиб кетган.\nАйни ҳодисага гувоҳ бўлган қурувчилар Тошкент вилояти Фавқулодда вазиятлар бўлимига қўнғироқ қилиб, содир бўлган вазият ҳақида хабар берган.\nЗудлик билан ҳодиса жойига етиб борган қутқарувчилар фуқарони чуқурликдан олиб чиқиб, тиббий ёрдам хизматига топширган\nКоронавирусга қарши иммунитет узоғи билан қанча вақт сақланиб қолиши мумкин?


Олий суд: Навоий вилоят маъмурий суди раиси бўйича тергов ҳаракатлари олиб борилмоқда\n18:34 / 23.05.2019 13321\nЎзбекистон Республикаси Олий суди Навоий вилоят маъмурий ишлар бўйича суди раиси Отабек Тошевга оид иш юзасидан ахборот берди.\nҚайд этилишича, Ўзбекистон Республикаси Олий суди Пленумининг шу йил 20 май куни бўлиб ўтган мажлисида Навоий вилоят маъмурий суди раиси О.Тошевни жиноий жавобгарликка тортишга розилик бериш тўғрисидаги тақдимнома маъқулланган.\nОлий суд матбуот хизмати хабарига кўра, Отабек Тошев Ўзбекистон Республикаси Жиноят Кодексининг 206-моддасида (ҳокимият ёки мансаб ваколати доирасидан четга чиқиш) назарда тутилган жиноятни содир этишда айбланмоқда. Айни вақтда тергов ҳаракатлари олиб борилмоқда.\nЎзбекистон Республикаси Конституциясининг 26-моддасига кўра, жиноят содир этганликда айбланаётган ҳар бир шахснинг иши судда қонуний тартибда, ошкора кўриб чиқилиб, унинг айби аниқланмагунча у айбдор ҳисобланмайди.\nЎзбекистон Республикасининг “Судлар тўғрисида”ги қонуни 63-моддасига мувофиқ, вилоятлар ва Тошкент шаҳар судларининг раислари ва раис ўринбосарлари, Ўзбекистон Республикаси Ҳарбий судининг раиси Ўзбекистон Республикаси Судьялар олий кенгашининг тақдимномасига биноан Ўзбекистон Республикаси президенти томонидан лавозимга тайинланади ҳамда лавозимдан озод этилади.\nЭслатиб ўтамиз, шу йилнинг февраль ойида Отабек Тошев Навоий вилоят маъмурий ишлар бўйича судида техник ходим сифатида фаолият кўрсатадиган Дилшод Норовни кўпчиликнинг кўз ўнгида ерга ётқизиб тепкилагани, жабрланувчи шифохонага ётқизилгани хабар қилинганди.


Спиртли ичимликлар истеъмоли инсоннинг ошқзон-ичак органларини хавф остига қўяди.\nБошқа дардлар каби, ошқозон-ичак раки касаллигига чалинишда ҳам кишининг ҳаёт тарзи муҳим роль ўйнайди. Бу касалликка чалинган кишиларнинг аксариятида спиртли ичимликлар ичиш, тамаки маҳсулотларини чекиш ва ҳаддан зиёд семириш кабилар кузатилади.\nБулар орасида ракка энг кўп сабабчи бўладиган омил спиртли ичимликлар истеъмоли бўлиб, ичмайдиган, чекмайдиганлар, бироқ ортиқча семирганларга нисбатан унинг хафи 60%, шунингдек ортиқча вазнга эга бўлиш ва сигарета чекиш 20%га кўпроқ хафлидир. Шу билан биргаликда рак хафининг қолган 20%и қизил гўшт ва колбасаларни кўп истеъмол қилишга тўғри келади (Муаллиф изоҳи: Австралияда гўшт маҳсулотларининг деярли ҳаммаси чўчқа ёки шаръий йўлда сўйилмаган гўштларга тўғри келади).\nСиднейдаги George институти олимлари ушбу тадқиқот натижасидан, яъни ошқозон-ичак ракига асосан спиртли ичимликлар сабаб бўлишидан ҳайратда қолдилар. Ушбу тадқиқот раҳбари Рачел Хухлейнинг (Rachel Huxley) айтишича: «Аксарият одамларда ошқозон-ичакни хавф остига қўядиган сабаблардан фақат нотўғри овқатланиш ва ортиқча вазн, деган тушунча бор эди, холос. Лекин спиртли ичимликларнинг бу борада энг хафли омил эканлиги маълум эмасди».\nАвстралиядаги ушбу кашфиётни қўлга киритган илмий гуруҳ 100та халқаро изланишларни ўрганиб чиқиб, бу борада илмий тадқиқот олиб борган эди.\nРэчел Хухлейнинг таъкидлашича, ушбу тадқиқотдан қўлга киритилган хушхабар шуки, бунга қарши тура оладиган чора - соғлом ҳаёт тарзи, спорт машғулотлари ва кўпроқ табиий озуқалар билан овқатланишдир. Лекин буларнинг ошқозон ичак раки билан касалланишга ижобий таъсири жуда ҳам оздир».\nҲақиқий мусулмон кишилар учун юқоридаги тадқиқотлар унча муҳим аҳамият касб этмайди, чунки биз калимаи шаҳодат келтиргандан сўнг Аллоҳнинг фарзларини ҳеч иккиланмасдан, бизга моддий ёки маънавий, тиббий фойдаси бор-йўқлигини ўйламасдан туриб бўйсунишга маъмурмиз. Зеро, Аллоҳнинг барча амрларида инсонлар билмайдиган ҳикматлар, инсониятга дунёда ҳам, охиратда ҳам фойдали бўладиган жиҳатлар кўпдир.\nКўриб турганингиздек, вақт ўтиб, инсониятнинг фан-техника ривожланиб, тараққиёт даражаси юксалиб борган сари Аллоҳ ҳаром қилган нарсаларнинг инсон учун хафлилигини ғайриддинларнинг ўзлари исботлаяптилар. Лекин илм фанга алданиб қолмаслик ҳам керак, чунки Исломга қарши бўлган дин душманлари Аллоҳнинг бир амрини олиб, уни ўзларича тадқиқот қилиб, бунинг фақат ёмон тарафларини кўрсатиб, яхши томонларини яширишлари, тадқиқот натижаларини бузиб кўрсатишлари ҳам мумкин.\nБундай ҳолларда биз уларнинг фитналарига учмай, «буни бизга Аллоҳ фарз қилган» деб, ҳақ йўлда бардавом бўлишимиз керак. Бу имтиҳон дунёсининг яқинда тугаши барҳақдир, ўлимдан кейинги ҳаёт ҳам барҳақдир.\nИншаАллоҳ, Аллоҳнинг амрларига бўйсуниб яшаган ҳаётимиздан ҳеч ҳам афсусланмай, аксинча, «Алҳамдулиллаҳ, ҳаётимда шундай қилган эканман», дейдиганлардан бўлармиз. Аллоҳ барчамизни ҳақ йўлдан адаштирмасин.\nMore in this category: « Юсуф Қаразовий: Инсонларни жин чалиши – бўлмаган гап Тутунли сиртмоқ »


Туркиядаги кўчаларининг бирида номаълум сабабларга кўра машинасининг юкхонасида тарвуз сотаётган эркакнинг суратлари интернетда кенг тарқалди. Машина ташқи кўринишидан Lamborghini Aventador. Бу ҳақда "Дарё" CARakoom сайтига асосланиб хабар бермоқда.\nМаълумотларга кўра, машинадаги тарвузлар оддий бўлган — бир килограмми тахминан 60 сентдан. Афтидан сотувчи 150 килограммга яқин тарвуз олиб келган бўлиб, ундан қоладиган фойда 90 долларни ташкил этади. Lamborghini Aventador’нинг иккиламчи бозордаги нархи эса 150 минг доллардан 400 минг долларгача.\nТарвуз сотувчининг атрофида тезда кўпчилик тўпланиб, Италияда яратилган машинани томоша қилишга тушиб кетган.\nМухбирлар воқеа жойига етиб келганида, Lamborghini’нинг сирли эгаси суперкарига ўтириб олиб, бирор нима дейишда бош торган. У ҳатто қолган тарвузларни тротуарга ташлаб кетган. Автомобиль рақамини қидириш натижасида Lamborghini Анталия жанубида рўйхатдан ўтгани аниқланган.


Истеъмолдаги гўштнинг сифати кафолатланганми? — Huquq\nДНК ТЕКШИРУВИ йигирма йил аввалги сирни фош қилди\nҲар бир моддаси — ҳаётимиз қоидаси\nОбод турмушимизнинг ҳуқуқий пойдевори\nБолалар ҳаққига хиёнат\nМурожаат ортида инсон тақдири\nТадбиркор ҳуқуқи тикланди\nЎзбекистон Республикаси Президенти Шавкат Мирзиёевнинг Марказий Осиё давлатлари раҳбарларининг Маслаҳат учрашувидаги нутқи\nHome / Тавсия этимиз / Истеъмолдаги гўштнинг сифати кафолатланганми?\nИстеъмолдаги гўштнинг сифати кафолатланганми?\n28.03.2019\tТавсия этимиз 289\nОдатда гўшт харид қилинаётганда қассоб ёки сотувчига бир хил савол берилади: нархи қанча? Мол гўштими ё қўй? Жавобдан келиб чиққан ҳолда имкониятингиз ва эҳтиёжингизга қараб сотиб олаверасиз. Аммо ўша қўй ёки мол қаерда ва қандай шароитларда сўйилиши билан қизиққанмисиз? Сотилаётган гўшт истеъмолга яроқлими, мутахассислар таъбири билан айтганда, сизга таклиф қилинаётган гўшт лаборатория текширувларидан ўтганлиги ҳақида ҳужжат борми?..\nГўшт нархининг қимматлашиб бораётганлиги ҳақида жуда кўп ва хўп айтиляпти. Нима ҳам дердик, бозор иқтисодиёти, ем-хашак фалон пул, мол боқиш кундан-кунга қийинлашиб боряпти, бу масаланинг иккинчи томони.\nНима бўлганда ҳам гўшт харид қилар экансиз, бу маҳсулот биринчи навбатда соғлиғингизга зарар келтирмаслиги учун унинг сифати кафолатланган бўлиши шарт. Лекин бу кафолатни бизга ким беради? Дўкондаги сотувчими? Қассобми? Ёки молнинг эгасими?\nСтатистик маълумотларга кўра, айни вақтда республикамизда мавжуд йирик шохли қорамолларнинг 94 фоизи, майда шохли қорамолларнинг, яъни қўй ва эчкиларнинг эса 84,8 фоизи шахсий деҳқон хўжаликлари қарамоғида экан. Бу дегани, юртимиздаги мавжуд қорамолларнинг асосий қисми аҳолига тегишли. Демак, халқимиз истеъмоли учун чорвачилик маҳсулотлари етказиб беришнинг асосий фоизи ҳам уларнинг ҳисобига тўғри келади. Бундан англаш мумкинки, биз истеъмол қилаётган гўшт ва сутнинг асосий қисми чорвадор ҳамюртларимиз томонидан етказиб бериляпти. Шундай экан, уларнинг қорамоллари ветеринария назоратига олинганми?\nГувоҳи бўлганингиздек, бу борада фақатгина жумбоқли саволларга дуч келаверамиз. Давлатимиз томонидан соҳада тартиб ўрнатиш борасида тегишли қонун ва ҳужжатлар қабул қилинган. Хусусан, ветеринария соҳасидаги муносабатлар 2015 йил 29 декабрда янги таҳрирда қабул қилинган Ўзбекистон Республикасининг «Ветеринария тўғрисида»ги Қонуни билан тартибга солинади. Шунингдек, соҳада давлат бошқаруви тизимини тубдан такомиллаштириш, ветеринария назоратини кучайтириш, эпизоотик осойишталикни ва озиқ-овқат маҳсулотлари хавфсизлигини таъминлаш мақсадида 2017 йил 1 июнь куни Ўзбекистон Республикаси Президентининг «Давлат ветеринария хизмати бошқаруви тизимини тубдан такомиллаштириш чора-тадбирлари тўғрисида»ги Фармони қабул қилинди. Шу билан бирга, Давлатимиз раҳбарининг «Ўзбекистон Республикаси Давлат ветеринария қўмитаси фаолиятини ташкил этиш чора-тадбирлари тўғрисидаги»ги Қарорига асосан, Давлат ветеринария бош бошқармаси негизида Ўзбекистон Республикаси Давлат ветеринария қўмитаси ташкил этилиб, унга муҳим вазифалар юклатилди.\nҚўмита ташкил этилганидан сўнг қарийб икки йил вақт ортда қолди. Шу даврда қўмита томонидан қандай ишлар амалга оширилди? Қўмитанинг ахборот хизмати томонидан тақдим этилган маълумотларга тўхталиб ўтамиз. Жумладан, Тошкент шаҳар деҳқон бозорларига сотиш учун чиқарилаётган гўшт ва гўшт маҳсулотларининг хавфсизлигини таъминлаш, аҳоли истеъмоли учун сифати кафолатланган гўшт маҳсулотлари етказиб бериш тизимини такомиллаштириш мақсадида шаҳар атрофида 4 та замонавий типдаги автоматлаштирилган, ихтисослашган сўйиш корхоналари фаолияти йўлга қўйилган. Чорва молларини фақат ушбу кушхоналарда сўйиш ташкил этилмоқда.\nПойтахт ҳудудида жойлашган, ветеринария, ветеринария-санитария талаблари ва меъёрларига тўлиқ жавоб бермайдиган, ҳайвон сўйиш учун мослаштириб олинган сўйиш жойларининг фаолияти тўхтатилиб, келгусида бу каби корхоналарни ташкил этишга йўл қўймаслик юзасидан ташкилий ишлар олиб борилмоқда. Жумладан, белгиланган талабларга жавоб бермайдиган чорва ҳайвонларини сўйиш жойлари инвентаризациядан ўтказилиб, 24 тасининг ветеринария-санитария хулосалари бекор қилинди.\nОлиб борилаётган ишлар самарадорлигини янада ошириш мақсадида, ички ишлар ва прокуратура ходимлари билан биргаликда тизимда доимий назорат ўрнатилган.\nТаъкидлаш лозимки, янги тизимни самарали ташкил этиш мақсадида 100 нафардан ортиқ ички ишлар ва ветеринария мутахассислари, жумладан, Давлат ветеринария қўмитасининг 60 нафардан ортиқ ветеринария мутахассислари жалб қилиниб, уларга аниқ вазифалар белгилаб берилди. Хусусан, Тошкент шаҳрига киришдаги 14 та блок ва тўсиқ постларига мутахассислар бириктирилиб, кечаю-кундуз фаолият олиб бормоқда. Сўйиш учун келтирилаётган чорва молларининг ички ишлар ходимлари кузатувида ихтисослашган сўйиш корхоналарига олиб борилиши йўлга қўйилди. Жорий йилда Тошкент шаҳрига кириб келадиган постлардан 6 минг бошга яқин қорамол ва 10 мингдан ортиқ қўйлар замонавий типда ташкил этилган ихтисослашган сўйиш корхоналарига йўналтирилиб, ушбу корхоналарда сўйилиб, сотувга чиқарилиши таъминланди.\nШунингдек, 32 ҳолатда қонун бузилиши ҳолатларига йўл қўйган фуқаролар қонун ҳужжатларида белгиланган тартибда маъмурий жавобгарликка тортилди.\nЗамонавий типда ташкил этилган ихтисослашган сўйиш корхоналари ветеринария врачларига амалий кўмак бериш мақсадида Давлат ветеринария қўмитаси тизимидан қўшимча ветеринарлар бириктирилиб, уларнинг кеча-ю кундуз фаолият олиб бориши йўлга қўйилди.\nУшбу корхоналарнинг барчасида лабораториялар ташкил этилган бўлиб, сўйиш учун келтирилган чорва молларидан қон намуналари олиниб, лаборатория текширувлари ўтказилиб, сўйишга рухсат этилмоқда. Шунингдек, сўйилган чорва моллар ветеринария врачлари томонидан дастлабки текширувдан ўтказилиб, унинг гўшти истеъмолга яроқли бўлса, тегишли ветеринария ҳужжатлари расмийлаштирган ҳолда савдога чиқарилмоқда.\nЖорий йилда дастлабки ветеринария текшируви натижасида турли касалликлар билан зарарланган чорва молларининг 150 килограммдан ошиқ гўштининг сотувга чиқарилиши тақиқланди.\nДеҳқон бозорларида аҳоли истеъмоли учун сотилаётган гўштларнинг хавфсизлигини таъминлаш мақсадида Давлат ветеринария қўмитаси тизимидаги ветеринария-санитария экспертиза лабораторияларининг иш фаолияти янада кучайтирилиб, қўшимча ветеринария мутахассислари жалб қилинди. Савдо кеча-ю кундуз йўлга қўйилган деҳқон бозорларида навбатчилик ташкил этилиб, доимий назорат ўрнатилди.\nБундан ташқари, ихтисослашган сўйиш корхоналарида сўйилмаган ва тегишли ветеринария ҳужжатлари бўлмаган, шунингдек, келиб чиқиши номаълум бўлган гўштларнинг деҳқон бозорлари, савдо мажмуалари ва бошқа савдо объектларида сотилишига қатъий чек қўйилмоқда.\nНоқонуний тарзда тегишли ветеринария ҳужжатларисиз сотиш учун келтирилган 1300 килограммдан ортиқ гўшт лаборатория текширувларидан ўтказилгандан сўнг истеъмолга яроқсиз, деб топилди ва белгиланган тартибда йўқ қилинди. Бу каби ҳолатларга йўл қўйган 13 нафар фуқаро қонунчиликда белгиланган тартибда маъмурий жавобгарликка тортилди.\nГувоҳи бўлганингиздек, халқимизни сифатли гўшт билан таъминлаш борасидаги тизимли ишлар фақатгина пойтахтимизда амалга оширилгани ҳолда, вилоятлар бу каби ислоҳотлардан четда қолаётгандек. Сабаби қўмита томонидан юртимизнинг бошқа ҳудудларида амалга оширилаётган ишлар бўйича маълумотлар тақдим этилмади.\nАслида қорамоллар ва паррандаларни турли касалликларга қарши мавсумий эмлаш ишлари вақтида амалга оширилса, улар доимий равишда ветеринар назоратида бўлса, ортиқча хавотирга ҳожат қолмасди.\nТаъкидланишича, юқумли касалликларга қарши эмламалар (вакциналар) Давлат ветеринария хизмати томонидан бепул таъминланади.\nЧорвачилик фермер хўжаликларида парваришланаётган қорамоллар мазкур вакциналар билан вақтида эмланишига шубҳа йўқ. Лекин чорва боқаётган фуқароларимизнинг аксарияти мазкур вакциналар билан молларини эмлатиш у ёқда турсин, бу ишни амалга ошириш учун қаерга мурожаат қилишни ҳам билишмайди. Ёки оилангиз учун сўйилаётган ҳайвонга бирор марта ветеринардан хулоса олганмисиз?\nТегишли қонуний талабларга кўра, фақат тижорат учунгина, яъни гўштини сотиш мақсад қилинган қорамоллар ветеринар назоратидаги кушхоналарда сўйилиши лозим. Ўзингиз учун сўйиладиган қорамоллар учун эса молнинг соғломлиги ҳақида ҳудудий ветеринарнинг хулосаси бўлиши керак. Бозорда сотилаётган қорамолнинг эгаси ҳам аввал ҳудудий ветеринарнинг хулосасини олиб, кейин уни бозорга олиб чиқиб сотиши талаб этилади. Аммо айни вақтда қайси мол бозорда бу қоидага риоя қилинаётганини айтиш қийин.\nТан олиш керак, ҳанузгача аҳолига қарашли қорамолларни турли юқумли касалликларга қарши эмлаш тўлиқ қамраб олинмаган. Ҳудудлардаги мол бозорларнинг ҳам назорати ҳаминқадар. У ерда сотилаётган қорамоллар соғми, касалми, у томони харидорнинг толеига боғлиқ. Бозор дарвозаси ёнида туриб, патта пули олаётган ходимларга эса қорамол ҳолатининг қизиғи йўқ. Ваҳоланки, бу ерда минглаб йирик ва майда шохли қорамоллар қўлдан-қўлга ўтади. Сотилганларининг қанчаси сўйилиб, гўшти бозорларга, жамоат ошхоналари-ю, ресторан ва кафеларга тарқатилади.\nЯна статистик маълумотларга мурожаат қиладиган бўлсак: республикамизда бир фуқаро йилига 43,2 килограмм гўшт истеъмол қилар экан. Шу рақамдан келиб чиқилса, 33 миллион аҳоли бир кунда тахминан қанча гўшт истеъмол қилишини ҳисоблаб олаверинг. Шунча гўштнинг сифати кафолатланганми?\nХулоса қиладиган бўлсак, чорва молларини касалликлардан муҳофаза қилиш ҳамда уларни даволаш, шахсий, деҳқон ва фермер хўжаликларида ветеринария-санитария ҳолати барқарорлигини таъминлаш орқали аҳолининг сифатли чорвачилик маҳсулотларига бўлган эҳтиёжини қондириш мумкин.


Бахтиёрлик (1-қисм) » Ўзбекистон янгиликлари – Zamin.uz\n06 декабрь 2018, 17:32\nXX асрдаги араб адабиёти дарғаларидан бири бўлган суриялик машҳур адиб, фақиҳ, қози ва мутафаккир олим Али Тантовий (1909-1999 м.) ўзининг "Бахтиёрлик" номли мақоласида қуйидагича сўз юритади:\nДунёга машҳур олмон файласуфи Иммануэль Кантнинг таржимаи ҳолига кўз югуртираётгандим, қизиқ бир воқеага дуч келдим. Қўшнисининг бир хўрози бўлиб, уни айнан Кантнинг иш кабинети рўпарасидаги томга чиқариб, қўярди. Олим ҳар сафар ўз ишига киришай деб турганда хўроз қичқириб, безовта қилар ва фикрини сочиб юборарди. Айни ҳолат Худонинг берган куни такрорланарди.\nОхири, бундан безор бўлиб кетгач, бир куни ўз хизматчисига пул бериб, қўшнининг ўша хўрозини неча пул бўлса ҳам сотиб олишни ва ўша куниёқ сўйиб, гўштидан пишириб беришни буюрди. Ва ўша куни бирга тушлик қилишга дўстларидан бирини уйга таклиф ҳам қилди.\nКант ва унинг меҳмони икковлон хўроз гўштидан тайёрланган биринчи ва иккинчидан иборат лаззатли тушликни кутиб, самимий суҳбат қуриб ўтирарканлар, олим дўстига мазкур хўроз унга қанчалар азоб ва безовталик етказгани ва ахийри, ундан қутулгач нақадар кучли роҳат ва хотиржамликка эришгани ҳақида тўлқинланиб сўзлаб берарди. Ортиқ, хўроз уни безовта қилмайди, чунки, у хизматкори томонидан сўйилиб, аллақачон қозонга солинган эди.\nШу аснода хизматчи таомни келтирди ва бироз кеч қолишининг сабабини очиқларкан, қўшни хўрозини сотишдан бош тортгач, тўғри бозорга бориб, бошқа бир хўроз олиб келгани ва уни сўйиб, пиширгунча ҳийла вақт ўтиб кетганлигини англатди.\nШу пайт Кант яна сергак тортди, қулоқлари тийраклашди. Қараса, хўроз ҳали ҳам қичқираётган экан...\nМазкур буюк файласуф билан содир бўлган ушбу воқеа хусусида бироз тафаккур юритгач, шунга амин бўлдимки, – дея сўзини давом эттиради адиб – у айнан мана шу хўроз учун бахтиқаро бўлибди, чунки, у қичқирарди. Айни дамда яна ўша хўроз туфайли бахтиёрлик ҳис қилган, ваҳоланки, у ҳали ҳам аввалгидек қичқириб турарди.\nВоқеълик ўзгармади балки, фақатгина унинг руҳияти ва онги ўзгарди холос. Уни бахтиқаро қилган ҳам онгу тафаккури эди, асло хўроз эмас. Шунингдек, унга бахтиёрлик лаҳзаларини тоттирган ҳам ўша нафси эди.\nШундан сўнг ўзимга ўзим хитоб қилдим: модомики, саодат ўз қўлимизда экан нечун уни ўзгалардан қидирамиз?\nМодомки, у бизга жуда яқин экан, нима сабабдан унга нотўғри йўлдан бориш ва бошқа эшикдан киришга ҳаракат қилиш орқали ўзимиздан узоқлаштирамиз?\nАйтайми, бизнинг аҳволимиз қандай?! Биз ёқимсиз овозидан қутулиш учун "хўроз"ни сўйишга ҳарисмиз лекин, уни сўйган тақдиримизда ҳам, онида ўша ерда юзлаб хўроз пайдо бўлади. Чунки, Ер юзи "хўрозлар" билан тўла. Бироқ, "хўроз"ларни Замин юзидан йўқотишга қодир эмас эканмиз, лоақал уларни миямиздан чиқариб ташлашга қодирмиз-ку.\nТўғри, хўрозларнинг оғзини ўзимизга нисбатан буткул ёпиб қўя олмаймиз аммо, ўз қулоқларимизни уларнинг товушидан ёпишга имконимиз бор-ку.\nБорлиқдаги барча нарсани ўз хоҳиш-истакларимизга мос қилиб қўя олмаётган эканмиз, нима учун хоҳишларимизни борлиқдаги нарсаларга мосламаслигимиз керак?!\nСаодатга қовушмоқчимисиз, унда ўз онгингиздан "хўроз"ни чиқариб ташланг!..\nАли Тантовий роҳимаҳуллоҳнинг\n"Саодат" номли мақоласидан\nАлишер СУЛТОНХЎЖАЕВ таржимаси\nЯнгиликлар » Ҳаёт тарзи » Бахтиёрлик (1-қисм)\n21:18 “Сўғдиёна” Норхоновнинг дубли эвазига “Бухоро”дан устун келди\n19:43 Иқтисодчилар баҳси: Ўзбекистонда инфляция хавотирли даражадами?\n19:17 Муфтий Тақий Усмоний ифторлик нега кечиктирилмаслигини айтди (видео)\n18:50 Ургутлик тадбиркор Москвада нишолда тайёрлаб сотмоқда\n13:02 Россия икки мингта суриялик фуқарога вақтинчалик бошпана берди\n16:02 Рим полициячиларининг 83 фоизи 31 декабрь куни касаллигини баҳона қилиб ишга чиқмади\n12:00 Британияликлар Янги йил куни кечаси денгизда чўмилишди\nҚозоғистонда кучли дўл ёғиб бир қанча чорва моллари нобуд бўлди (видео)\n"Насаф" ўз уйида амалдаги чемпионга енгилди\n“Сўғдиёна” Норхоновнинг дубли эвазига “Бухоро”дан устун келди


Гапдами, амалдами?.. Бугунга қадар Сўхда нималар қилинди? | Qalampir.uz\nГапдами, амалдами?.. Бугунга қадар Сўхда нималар қилинди?\nЖамият\t03 Июль 21:18 5780\nЖорий йилнинг июнь ойи бошларида Бош вазир раҳбарлигида Ҳукумат комиссияси томонидан Фарғона вилоятининг Сўх тумани муаммолари ўрганилиб, кенг қамровли таклифлар тайёрланган эди. 2020-2022 йилларда Сўх туманини комплекс ривожлантиришга 500 миллиард сўм маблағ йўналтириш белгиланган. 11 минг янги иш жойи ташкил этиш режалаштирилган эди. Орадан деярли бир ой ўтиб, режалаштирилган ишлар қай даражада амалга ошди? Улар гапда қолиб кетдими ёки амалда ҳам ўзини намоён қиляптими?\nСўнгги маълумотларга кўра, Фарғона вилоятининг Сўх туманида истиқомат қилувчи 1 058 нафар ишсиз фуқаро тумандаги корхона ва муасасаларга ишга жойлаштирилди. Бундан ташқари, 780 нафар ижтимоий ёрдамга муҳтож оилага 242 млн 160 минг сўм ижтимоий нафақа тайинланди. Бу ҳақда Миллий гвардия матбуот котиби Даврон Жуманазаров маълум қилди.\n“Фуқароларни хонадон шароитида қўшимча даромад топишини рағбатлантириш мақсадида 194 нафар фуқарога 414 млн. 205 минг сўм субсидия ажратилди. Шундан, 136 та хонадонга 314 млн. 970 минг сўмлик енгил конструкцияли иссиқхона ва 43 та хонадонга 95 млн. 890 минг сўмлик суғориш воситалари етказиб берилди”, деди бугун, 3 июль куни АОКА анжуманлар залида ўтган брифингда Даврон Жуманазаров.\nРасмийнинг таъкидлашгича, туманда шу кунга қадар 20 254 метр изоляцияланган янги кабел тортилган. Шунингдек, 43 та трансформатор таъмирланиб 16 таси янги ўрнатилган. Бундан ташқари, 138 км электр токи кабели дарахт шохларидан тозаланган ва 380 та темир бетон таянч ўрнатилган.\n“1279 та хонадон газ жиҳозлари билан таъмирланди, 3 480 та пропан газ баллонлари хонадонларга етказиб берилиб, аҳолининг табиий газдан хавфсиз фойдаланишлари учун шароит яратилди. Хусусан, 138 та газ тақсимлаш пунктлари тўлиқ таъмирдан чиқарилиб, куз-қиш мавсумига тайёр ҳолатга келтирилди”, деди у.\nМаълумотларга кўра, “Фуқаро қабулхоналари”га келиб тушган 427 та мурожаатлардан, 72 таси жойида ҳал этилди, 166 таси бўйича ҳуқуқий тушунтириш берилган. Маҳалла бўйлаб хонадонларда олиб борилган ўрганишлар давомида аниқланган 1 744 та ижтимоий муаммолардан 1 681 таси ҳал этилган.\n20 нафар ёшларни олий таълим муассасаларига имтиёзли равишда қабул қилинишлари учун вилоят Жисмоний тарбия ва спорт бошқармасига тавсия берилган.\n25 Ноябрь 10:59 29795\n26 Ноябрь 09:38 29243\n25 Ноябрь 12:27 23316\n27 Ноябрь 12:23 23313\n25 Ноябрь 10:24 20509


08 март 2021, Тошкент вақти: 09:26\nДавлат миграция қўмитаси раиси ўринбосари Самат Тўқтўбўлўтов.\nЎзбекистондан Қирғизистонга келиб ишлаётган 200 мингга яқин меҳнат муҳожири 2019 йилнинг охиридан бошлаб қўшни давлатда меҳнат қилиш ҳуқуқини берувчи патент олишга мажбур бўлишлари мумкин. Қирғизистон Давлат миграция қўмитасининг билдиришича, бу борадаги қонун лойиҳаси тайёрланди. Мазкур қонун Қирғизистонда ишлаётган барча хориж давлатлари фуқароларига тегишли бўлади. Патент олмаган муҳожирлар эса 150 доллар миқдорида жаримага тортилади ва депортация қилинади.\nОзодлик радиоси мухбири Санжар Эралиев мазкур масалада Давлат миграция қўмитаси раиси ўринбосари Самат Тўқтўбўлўтов билан суҳбатлашди.\nСавол: Қирғизистонга Ўзбекистондан келиб ишлаётган мигрантлар масаласи парламентда ҳам кўтарилиб, 2018 йилнинг ноябрида депутатлар ўзбекистонлик мигрантларга патент системасини қўллашни таклиф этганди. Баҳор-ёз мавсумида Ўзбекистондан 150-200 минггача мигрант келиб ишлайди, деган маълумотлар бор. Тожикистондан ҳам келишади. Сиз бу борада қандай расмий маълумот бера оласиз?\nЖавоб: Ўзбекистон ва Тожикистондан келиб, расмий равишда ишлаётган мигрантларнинг сони кўп эмас. Норасмий ишлаганлари кўп. 2018 йили Ўзбекистондан 130 фуқарога ишлаш учун рухсатнома берилган. Тожикистонлик 86 фуқаро шунақа ҳужжат олган.\nЛекин Қирғизистоннинг жанубий вилоятларига - Ўш, Жалолобод, Боткенга кунига келиб-кетиб ишлаганлар бор. Эрталаб келишади, куни билан ишлаб, кечки пайт уйларига кетишади. Ёки икки-уч кун ишлаб, қайтишади. Улар рўйхатга туришмайди. Бу каби мигрантларни қўшганда, қўшни давлатдан келиб ишлаган мигрантлар сони, сиз айтгандай, 150-200 мингга бориши аниқ.\nАйни дамда Қирғизистонга келиб ишлаётган мигрантларга меҳнат қоидалари ёзилган янги қонун лойиҳаси тайёрланди. Қонун 2019 йил охиригача қабул қилиниб, кучга киради, деб турибмиз.\nСавол: Қонунда қандай тартиблар белгиланган?\nЖавоб: Масалан, мигрант қирғизистонлик шахснинг уйида ёки даласида ишласа, патент олиши керак. Яъни, ҳовлидаги ишларни, дала юмушларини бажарган, устачилик қилганлар патент олади.\nЭкспертларимиз патентнинг нархини ойга 500 сўм, яъни 7 доллар атрофида белгилашни таклиф қилмоқда.\nПатент олиш учун мигрант ўзи Миграция қўмитасига бориши, паспортини кўрсатиши ва қаерда ишлаш учун келганини айтиши лозим. Яқин орада барча туманларда Миграция қўмитасининг филиалларини очамиз.\nСавол: Лекин ўзбекистонлик, тожикистонлик ёки бошқа чет давлат фуқаролари Қирғизистонда ишлаши учун рухсатнома олиши керак, деган қоида ҳозир ҳам бор. Рухсатнома нархи 2000 сом ёки 30 доллар атрофида. Менинг билишимча, рухсатнома олиш учун давлатга пулни мигрант эмас, иш берувчи шахс тўлаши керак эди. Тўғрими ёки мен адашяпманми?\nЖавоб: Амалдаги тартиб фирмаларда ишловчи мигрантларга тегишлидир.\nИш берувчи қирғизистонлик чет элликларни ишга олиш учун 4000 сом, яъни 60 долларга яқин пулни давлатга тўлайди. Ишга кираётган мигрант эса 2000 сом тўлайди. Шундан сўнг унинг қўлига ишлаш учун рухсатнома берилади.\nАгар янги қонун қабул қилинса, иш берувчи шахс пул тўламайди. Мигрант эса ишга киришга рухсатнома олиш учун 10 000 сом, яъни 145 доллар атрофида пул тўлайди. Шундан сўнг унга бир йилга ҳужжат берилади.\nТушунарли бўлиши учун, яна такрорлаб айтишим жоиз, қонун ишлай бошласа, шахсий уйларда, дехқонларнинг қўлида ишлаган мигрантлар патент олиши керак, фирмада ишлаганлар рухсатнома олиши зарур.\nСавол: Қирғизистонга келиб ишлашни истаган мигрантлар тиббий текширувдан ҳам ўтиши лозимми? Унинг йўл-йўриғи қанақа?\nЖавоб: Одам иммун тақчиллиги, жамият тили билан айтганда ВИЧ касали йўқлигини исботлаган тиббий маълумотнома бўлиши шарт. Бу маълумотномани Қирғизистондаги СПИД марказларидан олишади. Мигрантга патент ёки ишга рухсатнома бериш учун Миграция қўмитасининг комиссияси ўша справкани ҳам текширади.\nЯнги қонунда 80\_20 қоидаси киргизилган. Яъни, фирмада ишлаётганларнинг орасида мигрантлар 20 фоиздан ошмаслиги лозим. Қолган ходимлар эса қирғизистонлик бўлиши шарт.


"Ўлмас полк" тадбири Исломга зид" - BBC News O'zbek\n"Ўлмас полк" тадбири Исломга зид"\nФото муаллифлик ҳуқуқи Elena Afonina/TASS\nТожикистоннинг "Ховар" Миллий ахборот агентлиги нега мамлакатда 9-май куни "Ўлмас полк" акцияси ўтказилмаслиги борасида баёнот эълон қилган.\nРоссияда бошланган ва Россия расмийларининг дастаклови билан тобора оммалаштиришга ҳаракат қилинаётган "Ўлмас полк" акциясининг собиқ Шўро республикаларида кенг ёйилишига йўл берилмаётгани айримларнинг ғашига ҳам тегмоқда.\nБундан олдин Ўзбекистонда ҳам 9-май куни "Ўлмас полк" тадбири ташкиллаштирилмаслиги ҳақида хабар тарқатган эдилар ташкилотчилар.\nТожикистоннинг "Ховар" давлат ахборот агентлиги бу йил ҳам мамлакатда фашизм устидан қозонилган ғалаба санасини "юқори сиёсий даражада" ўтказишга Президент Имомали Раҳмон фармойиш берганини эслатган ва давлат раҳбари ташкиллаштиришга буйруқ берган тадбирлар орасида "Ўлмас полк" йўқлигини эслатган.\nШунингдек, марҳумларнинг фотосуратларини кўтариб кўчага чиқиш мусулмончиликка тўғри келмайди, деган "Ховар" баёнотида.\n"Ислом анъаналарига кўра ҳалок бўлганларнинг портретлари билан кўча ва шоҳкўчаларга чиқиш мумкин эмас, ушбу акция Ислом ва мазҳаб қадриятларига зид келади", дейилади баёнотда.\nШу билан бирга, Тожикистоннинг Афғонистон билан чегарадош ҳудудларида жанглар давом этаётгани қўшимча акцияларни ўтказишга изн бермайди, дейилади Тожикистон миллий ахборот агентлиги баёнотида.\nБу ҳақда хабар тарқатган русийзабон оммавий ахборот воситалари Россиядаги мусулмонлар бу акциянинг мусулмончиликка тўғри келмаслиги борасида шикоят қилмагани ҳақида эслатганлар.\n"Ўлмас полк" акцияси ташкилотчилари Ўзбекистонда бу тадбир нега ўтказилмаслиги сабабини mypolk.ru веб-сайтида эълон қилган эдилар.\nРоссия оммавий ахборот воситалари "Ўлмас полк" акциясини ўтказишга Ўзбекистон ҳукумати рухсат бермаган, дея хабар тарқатганлар.\n1941-1945 йилги урушда иштирок этган қариндошларининг фотосуратларини кўтариб юриш уюштириш биринчи марта 2012 йил 9-май куни Россиянинг Томск шаҳрида ташкиллаштирилган эди.\nАйримлар худди Георгий тасмаси сингари "Ўлмас полк" акциясини ҳам Россия қадриятларини ўзгаларга сингдириш амали сифатида талқин қиладилар.


Шавкат Мирзиёев Пентагонда АҚШ мудофаа вазири билан музокара олиб борди | Ўзбекистон ва жахон янгиликлари\nШавкат Мирзиёев Пентагонда АҚШ мудофаа вазири билан музокара олиб борди\nЎзбекистон 17 май 22:54 329\nАввалги хабарларимизда, Президентимиз 17 май куни Пентагонга ташриф буюриб, АҚШ мудофаа вазири билан музокара ўтказиши ҳақида хабар берган эдик. Президент Шавкат Мирзиёев Пентагонда АҚШ мудофаа вазири Жеймс Мэттис билан музокара олиб борди.\nТашқи сиёсатимиздаги очиқлик ва яхши қўшничилик принципларига асосланиб, Ватанимиз суверенитети ва мустақиллигини мустаҳкамлаш мақсадида мамлакатимиз Мудофаа доктринаси сифат жиҳатидан янгиланди. Ҳарбий округларнинг таркибий тузилиши ва вазифалари тубдан қайта кўриб чиқилди, ҳарбий билим юртлари ислоҳ қилинди.\nЎзбекистон бу соҳада Америка Қўшма Штатлари билан тажриба алмашиш, ҳарбий-техникавий, мудофаа ва хавфсизлик йўналишида ҳамкорлик қилишдан манфаатдор, деди Шавкат Мирзиёев.\nАҚШ мудофаа вазири Президентимиз ташрифидан мамнун эканини билдириб, Ўзбекистон минтақадаги муҳим геостратегик давлат эканини таъкидлади.\nЎзбекистоннинг очиқ ва конструктив ташқи сиёсати натижасида Марказий Осиёда яхши қўшничилик муҳити яратилди. Афғонистон Президенти Ашраф Ғани билан мулоқотларингиз, Афғонистон ишлари бўйича махсус вакил тайинлаганингиз муҳим аҳамиятга эга. Расмий ташрифингиз доирасида қабул қилинган беш йилга мўлжалланган ҳарбий ҳамкорлик режаси минтақадаги тинчлик ва хавфсизликни мустаҳкамлашга хизмат қилади, деди Жеймс Мэттис.\nУчрашувда мудофаа ва хавфсизлик соҳасидаги ҳамкорликни ривожлантириш юзасидан фикр алмашилди.


Ойбек Вейсал ўғли Копадзе » MUZAFFAR.UZ\nОЙБЕК ВЕЙСАЛ ЎҒЛИ КОПАДЗЕ - 1960 йилнинг 5 сентябрь куни Фарғона шаҳрида, зиёлилар оиласида таваллуд топган. Отаси - Вейсал Жумали ўғли Ўзбекистонда хизмат кўрсатган агроном, Фарғона вилояти бош агрономи бўлиб ишлаган. Отаси 1973 йили вафот этган. Онаси - Гулхонум Муҳуби қизи меҳнат фахрийси, ҳозирда 98 ёшда.\n1977 йили Фарғона шаҳридаги №25 ўрта мактабни тугатган. 1978-1982 йиллари ҳозирги Ўзбекистон давлат санъат ва маданият институтининг “Театр ва кино актёри” мутахассислигини тамомлаган. 1993 йили Москвада Бутуниттифоқ давлат кинематография институтини “Сценарийнавислик ва киношунослик” бўлимини тугатган. 1995 йилдан Санъатшунослик илмий-тадқиқот институтини “Кино ва ТВ” бўлимида аспирантурани битирган. 2002 йили “Турк киносининг ривожланиш йўллари” мавзусида санъатшунослик фанлари номзодлик диссертациясини ёқлаган.\n1995 йилдан ҳозирги Ўзбекистон миллий телерадиокомпаниясининг “Тошкент” телеканалида катта муҳаррир вазифасида телевидениедаги фаолиятини бошлаган. Шу телеканалда бошланган муаллифлик дастури “Ракурс” - 10 йил мобайнида МТРК каналларида намойиш этилди. 1999 йили “Ёшлар” телеканалининг очилишида фаол иштирок этган ва ўз кўрсатувлари билан дастурларнинг савиясини оширишда ҳиссасини қўшди. 2009 – 2014 йиллари “Спорт” каналида бош муҳаррир сифатида фаолият кўрсатди. ТВдаги 20 йиллик фаолияти давомида кўплаб дастурларнинг дунёга келишида ўз ҳиссасини қўшган.\n2005 йили янги форматда биринчилар қатори “Миллий сериал” суратга олишга киришди. 2006 йили “Муҳаббатим - қисматим” ва 2007 йили “Зебузар” сериаллари ТВ орқали кўп маротаба намойиш этилди.\n1995 йили биринчилардан бўлиб ТВ учун турк фильмларини таржима қилишга киришди. 2005 йилдан Тошкентда мунтазам равишда “Турк киноси ҳафталиклари”да намойиш этилган фильмларни таржима қилиб келмоқда.\n2002-2012 йиллари ҳозирги Ўзбекистон давлат санъат ва маданият институти “Телевидение ва кино режиссёрлиги” кафедрасида “Кино ва ТВ тарихи ва назарияси”дан дарс берган. 2015-2020 йиллардан Ўзбекистон Миллий университети Журналистика факультети “ТВ ва радио” кафедраси доценти вазифасида фаолият кўрсатган.\n2016 йилдан Ўзбекистон Давлат Ёш томошабинлар театрида адабий бўлим бошлиғи лавозимида хизмат қилиб келмоқда.\nКўрилган: 1 721


Бахтиёр Ашурматов: «Мухлисларимиз ўйингоҳда ажойиб муҳит яратишди» | "NAVBAHOR" FUTBOL JAMOASINING RASMIY WEB SAHIFASI\nБахтиёр Ашурматов: «Мухлисларимиз ўйингоҳда ажойиб муҳит яратишди»\nМатбуот анжуманининг иккинчи қисмида журналистларнинг саволларига «Навбаҳор» бош мураббийи Бахтиёр Ашурматов жавоб қайтарди: - Учрашувнинг биринчи бўлимида йигитлар таниб бўлмайдиган даражада ўйин кўрсатишди. Бунга нима ҳалақит қилганлигини била олмадим. Чунки бугун ўйингоҳда мухлисларимиз футболчилар учун ажойиб муҳитни яратиб беришди. Олдинги учрашувларга нисбатан кўпроқ ишқибозлар жамоамизни қўллаб-қувватлашди. Ўйиндан олдин йигитларга «Насаф»ни кучли жамоа эканлигини айтиб, биз мавсумдаги энг кучли ўйинларимиздан бирини кўрсатсак ижобий натижага эришишимиз мумкинлигини айтиб ўтгандик. Афсуски биринчи бўлимда футболчиларимиз ўзларини кўрсата олишмади. Танаффус пайтида футболчиларга футболда натижа ҳар хил бўлиши мумкин, мағлубиятга ҳам учраш мумкин. Лекин, қандай ҳолат бўлишидан қатъий назар муносиб ўйин кўрсатиш лозимлигини уқтириб, биринчи навбатда мухлислар учун ўйнашларини сўрадим. Иккинчи бўлимда бошқача ўйинга гувоҳ бўлдик. Йигитлар охиригача курашишди ва ижобий натижа учун сўнгги сонияларгача умидни сўндиришмади. Тўғри биз ғалаба қозонишни хоҳлагандик. Аммо, якунда дуранг натижа кузатилди. Бунга асосий сабаб сифатида учрашувнинг биринчи қисмида кўрсатган ёмон ўйинимизни кўрсатишим мумкин.\n- «Насаф» жамоасининг олдинги ўйинларини кузатган бўлсангиз керак. Айтингчи рақиб аввалги учрашувлардан қай тарзда фарқли ўйин кўрсатди?\n- «Насаф» шаклланган кучли жамоалар сирасига киради. Боз устига жамоани тажрибали мураббий бошқармоқда. Чинданам рақибнинг олдинги учрашувларини кузатгандик. Улар ОЧЛда қатнашаётганликлари боис ўйинларда жамоа таркиби турлича бўлиб келаётганди. Афсуски «Насаф» ОЧЛнинг кейинги босқичига чиқа олмади. Айнан бу ҳол бизнинг зараримизга ишлади. Негаки, қаршиликлар асосий эътиборларини миллий чемпионатга, биринчи навбатда бизга қарши учрашувга қаратишга мажбур бўлишди. Биринчи бўлимда меҳмонлар яхши таассурот қолдиришди ва кутганимиздек тарзда ҳаракат қилишди. Биринчи бўлимда жамоамиз бўш ўйин кўрсатганимиз боис рақиб кучли кўринди. Танаффусдан кейин йигитлар ўзларига келишди ва бор куч ва маҳоратлари билан ҳаракат қилишди. Айнан шу сабабли «Насаф» жамоамиздан кучли кўрингани йўқ. Шу ўринда жамоамизнинг ўйини хусусида ҳам тўхталиб ўтишни истардим. Негаки йўқотишларимиз жуда ҳам кўпайиб кетди. Бобир Акаров қизил карточка олганлиги учун Тоҳир Шамсиддинов эса дисквалификация туфайли, Раҳматилло Бердимуродов, Азамат Бобожонов ва Аъзам Алиевлар жароҳат туфайли бизга ёрдам бера олишмаяпти. Бугунги учрашувда эса Роббим Ҳасанов истимаси кўтарилганлиги сабабли майдонга туша олмади. Айнан шу жиҳат ҳам ўз таъсирини кўрсатмоқда. Қандай ҳолат бўлишидан қатъий назар вазиятдан чиқишимиз талаб этилади.


Бахтиёр Худойберганов Шўрчи туманига ҳоким бўлди – mulkdor.com\nСурҳондарё вилояти ҳокимлиги матбуот ҳизматининг маълум қилишича, 20 сентябрь куни Халқ депутатлари Шўрчи тумани Кенгашининг навбатдан ташқари сессияси ўтказилди. Унда вилоят ҳокими Тўра Боболов, туман Кенгаши депутатлари, вилоят ва туман ҳокимликлари вакиллари, корхона ва ташкилотлари раҳбарлари, шунингдек, Президентнинг давлат хизмати ва ҳокимият вакиллик органлари билан ҳамкорлик қилиш масалалари бўйича маслаҳатчиси Шерзод Кудбиев иштирок этди.\nТрамп мигрантлар оиласини ажратмасликка имкон ...\nАҚШ президенти Дональд Трамп Америка - Мексика чегарасида ушланган муҳожирларнинг оиласини ажратмасликка имкон берувчи ҳужжатни имзолашни режалаштирмоқда. (more…)\nЖаҳонJune 21 2018, 04:06\nНукусда дунёга келган уч эгизак қизалоққа ...\nҚорақалпоғистоннинг Нукус туманида дунёга келган уч эгизак қизалоққа Барчин, Гавҳар ва Гумис (Кумуш) деб исм қўйилди. Бу ҳақда туман хотин-қизлар қўмитаси раиси Сарбиназ ...\nЖамиятFebruary 4 2019, 04:02\nЯман президентига саудия арабистони томонидан ...\nСаудия Арабистони Яман президенти Абд-Раббу Мансур Ҳодийдан истеъфога чиқишни талаб қилди. Ҳозир Ходи уй қамоғидалигини The Wall Street Journal газетаси шахсий манбаларига ...\nЖаҳонApril 18 2022, 06:04


Коронавирус юқтирган бемор бепуштликка чалинадими?\nАОКА ҳузуридаги штабда 2 август куни Коронавирусга қарши кураш штаби аъзоси Барно Абдусаматова иштирокида брифинг ўтказилди. Брифингда вирус юқтирган беморлар бепуштликка чалинишлари хақидаги саволга жавоб берилган.\nКоронавирусга қарши кураш штаби аъзоси Барно Абдусаматованинг таькидлашича, коронавирус касаллигига чалинган беморларда бепуштлик ривожланиши исботланмаган. Брифинг давомида, шунингдек, ҳомиладор аёлда короновирус касаллиги бўлмаса, туғруқ пайтида эри ёки яқин қариндошлари ҳамроҳлик қилишларига рухсат берилмаётганлигига изоҳ берилган.\nТаькидланишича, туғруқ вақтида ҳамроҳлик эпидемиологик вазиятни ҳисобга олган ҳолда чекланиши керак. Ҳомиладор аёлларга оила аъзолари ва яқинлари билан алоқада бўлиш учун турли хил видеоалоқа воситалардан фойдаланиш тавсия этилади. Ушбу чоралар касаллик тарқалишининг олдини олиш мақсадида қўлланилади.\nБундан ташқари, Ўзбекистонда касал аёллардан туғилган чақалоқларда короновирус инфекциясига текширув ўтказилиши бўйича маьлумот берилган.\n«Янги туғилган чақалоқни короновирус инфекциясига текшируви туғилгандан сўнг 12—24 соат ўтгач амалга оширилади. Натижаларни тасдиқлаш учун такрорий тест 24 соатдан кейин амалга оширилади.\nТекширув учун биоматериал сифатида бурун-халқум ёки оғиз-халқумдан суртма олинади», — дейди Коронавирусга қарши кураш штаби аъзоси Барно Абдусаматова.\nАввалроқ Тошкентда коронавирусга чалинган 22 ёшли ва 34 ёшли ҳомиладор аёл вафот этгани ҳақида хабар берилганди.\nМаьлумот ўрнида, Ўзбекистонда 2 август соат 10:00 ҳолатига кўра, коронавирус инфекцияси қайд этилганлар сони 257 кишига ошиб, 25 040 нафарни ташкил этган. Шулардан 15 299 нафар коронавирус инфекциясига чалинган фуқаролар соғайган бўлса, 9592 нафар беморга шифокорлар томонидан белгиланган стандартлар бўйича даво чоралари кўрилмоқда.


Халқ депутатлари Когон туман Кенгашининг йигирма тўққизинчи сессияси бўлиб ўтди. Унда депутатлар, туман ҳокими, ҳоким ўринбосарлари, корхона ва ташкилотлар, ҳуқуқни муҳофаза қи¬лиш органлари раҳбарлари ҳам¬да ОАВ ходимлари иштирок этди. Шунингдек, сессия ишида Ўзбекистон Республикаси Олий Мажлиси Сенати ишчи гуруҳи аъзолари қатнашдилар.\nДастлаб туман ички ишлар органларининг жиноятчиликка қарши курашиш ва ҳуқуқбузарликлар профилактикаси борасидаги фаолиятини ўрганиш якунлари тўғрисидаги масала му¬ҳокама қилинди. Бу масала юзасидан халқ депутатлари вилоят Кенгаши депутати, вилоят ҳудудий комиссияси раиси Зафар Тоиров сўзга чиқди.\nҚайд этилганидек, Сенат иш¬чи гуруҳи билан ҳудудий комиссия аъзолари биргаликда жорий йилнинг 15-18 май кунлари Когон ИИБнинг жиноятчиликка қарши курашиш ва ҳуқуқбузарликлар профилактикаси соҳасидаги фаолияти, шунингдек, ИИБ, маҳалла фуқаролар йиғинлари ҳамда бошқа ташкилотлар ўртасида йўлга қўйилган ҳамкорликнинг ҳолати ўрганилди. Ўрганиш ушбу йўналишда ҳали қилиниши лозим бўлган ишлар ан¬чагина эканини кўрсатди.\nТуман ички ишлар бўлими 21 та маҳаллага хизмат кўрсатади. Бунда ҳар бир профилактика инс¬пекторига ўртача 8311 нафар аҳоли тўғри келади. Ҳудудда ¬жорий йилнинг ўтган 4 ойи давомида 39 та жиноят содир этилган. Айниқса, босқинчилик, номусга тегиш, фирибгарлик жиноятлари ошгани аниқланган.\nБундан ташқари, туманда гуруҳ бўлиб жиноят қилиш амалиётининг ўтган йилга нисбатан кескин ошгани кузатилган. Ўтган уч ой давомида содир этилган жиноятларнинг 2 таси фош этилмагани, қидирувда бўлган 10 нафар шахснинг 3 нафаригина ушлангани бу борадаги ишларнинг талаб даражасида амалга оширилмаётганидан далолат беради.\nМасала юзасидан Олий Мажлис Сенати ишчи гуруҳи раҳбари Л.Маҳмудов, вилоят прокурори биринчи ўринбосари Д. Файзиев, вилоят ИИБ бошлиғи ўринбосари В.Нарзиев, туман ИИБ бошлиғи А. Ҳайдаров ва бошқалар сўзга чиқдилар.\nШунингдек, сессияда бош¬қа масалалар ҳам муҳокама этилди ва тегишли қарорлар қабул қи¬линди.\nЙиғилишда вилоят ҳокимининг ўринбосари З.Хидоятов иштирок этди.


Ином Мажидовга ҳам янги маслаҳатчи тайинланди\nФото: Одинахон Жамолдинова/ОТВ матбуот хизмати\n10 март куни Олий ва ўрта махсус таълим вазирлиги Марказий аппарати йиғилиши бўлиб ўтди.\nУнда ташкилий масала кўрилиб, Жамолдинова Одинахон Расуловна Олий ва ўрта махсус таълим вазирининг маънавий-маърифий ишлар самарадорлигини ошириш, давлат тили тўғрисидаги қонун ҳужжатларига риоя этилишини таъминлаш масалалари бўйича маслаҳатчиси этиб тайинланди.\nВазирлик матбуот хизмати вакилининг Kun.uz`га маълум қилишича, Одинахон Жамолдинова вазир ўринбосари Узоқбой Бегимқулов томонидан жамоага таништирилган ҳамда унинг янги вазифалари ҳақида тушунтириш берилган.\nУнга кўра, янги маслаҳатчи эндиликда ОТМларда ўзбек тили кафедралари фаолиятини йўлга қўйиш, мавжудларини эса жонлантириш, шунингдек, соҳада ишлаб чиқилаётган ўқув-методик адабиётларда тил меъёрларига амал қилинишини таъминлаш ишларига масъул бўлади.\nМаълумот учун, Одинахон Жамолдинова 1970 йилда Фарғона вилоятида туғилган. Маълумоти олий, 1992 йилда Тошкент давлат педагогика институтини тамомлаган.\nУ фаолияти давомида Жиззах давлат педагогика институти, Тошкент давлат педагогика университети, «Камолот» ёшлар ижтимоий ҳаракати ва бошқа ташкилотларда турли лавозимларда ишлаган.\n2015-2020 йилларда Олий Мажлис Қонунчилик палатаси депутати бўлган.\nЖорий йил ижодий имтиҳонлар бир кун ичида топширилади - вазирлик\n18:39 / 17.03.2020\nОТМ ўқитувчиларининг ярми таътилга чиқарилади


3 нафар ўзбекистонлик Қирғизистонда газ портлашидан жароҳатланди / Ўзбекистон янгиликлари, энг сўнгги хабарлар\nЖАМИЯТ 0 Шархлар 1564 кўрилди\n20 февраль куни Қирғизистоннинг Жалолобод вилояти Қўчқор ота шаҳарчасида юз берган бахтсиз ҳодиса оқибатида шаҳардаги кафелардан бирида ишлайдиган уч нафар ўзбекистонлик жароҳатланди, деб хабар қилади Ўзбекистон ТИВ матбуот хизмати Қирғизистон элчихонаси маълумотига таяниб.\nЖалолобод вилояти ИИБ маълумотига кўра, шаҳарчадаги "Азия" кафесида газ ўчоғидан газ сиқилиши оқибатида портлаш содир бўлган. Бу пайтда хонада 4 киши бўлган ва уларнинг юқори тана қисмлари куйган. Жабрланганлардан уч нафари Наманган шаҳри ва яна бири Қирғизистоннинг Тўхтагул туманида истиқомат қилишлари аниқланган.\nИкки нафар Ўзбекистон фуқаролари — Азимжон Валиев ва Муҳаммадбобир Турғунпўлатов Қўчқор ота шаҳридаги шифохонага жойлаштирилган. Рустам Парпиев эса учинчи даражали куйиш жароҳати билан Ўш шаҳридаги шифохонага ётқизилган.\nФавқулодда ҳодиса юз берган жойда оператив тергов гуруҳи фаолият олиб бормоқда. Ҳодиса ҳолатлари тергов қилинмоқда, дейилади вазирлик хабарида.\nҚирғизистон Ўзбекистонга 66 тонна картошка етказиб берди\nБухорода автобус газ балони портлаши оқибатида 5 киши ҳалок бўлди\nСурхондарёлик аёл паспортида ўзини 9 ёшга яшартиргани аниқланди\nИнфографика: Ички ишлар ходими тўхтатганда нима қилиш керак?


COVID-19 карантин чекловлари: жаҳондаги вазият — Review.uz\n"Марказимиз томонидан 165 давлат тажрибаси, пандемия даврида қўллаган чоралари ўрганилди. Ҳар бир давлатнинг ўз иқтисодиётидан келиб чиққан моделлари бор. Ўзбекистон тадбиркорларга тўғридан-тўғри моддий ёрдам кўринишида эмас, кредит тўловларини кечиктириш, солиқ имтиёзлари кўринишида кўмак кўрсатди", - Умид Абидхаджаев, Иқтисодий тадқиқотлар ва ислоҳотлар маркази директорининг ўринбосари.\n“Юксалиш” умуммиллий ҳаракати қошидаги Халқаро мунозара клубининг илк учрашуви ушбу мавзуга бағишланди.\nПрезидентнинг 2020 йил 2 мартдаги 2017—2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Илм, маърифат ва рақамли иқтисодиётни ривожлантириш йили”да амалга оширишга оид давлат дастури тўғрисида”ги Фармонига мувофиқ “Юксалиш” умуммиллий ҳаракати қошида Халқаро мунозара клуби ташкил этилди.\nМунозара клуби фаолияти доирасида қуйидагилар кўзда тутилган:\nислоҳотларни амалга оширишдаги долзарб масалаларнинг жамоатчилик муҳокамасига маҳаллий ва хорижий экспертларни жалб қилиш;\nдавлат органлари, ҳокимлик ва идораларининг самарали фаолиятига доимий баҳо бериш тизимини йўлга қўйиш учун аҳоли ва мутахассислар орасида сўровлар ўтказиш;\nнорматив-ҳуқуқий ҳужжатлар лойиҳаларида илгари сурилган асосли таклифларни уларнинг жамоатчиликдаги муҳокамасини инобатга олган ҳолда қайта ишлаш;\nдавлат органлари ва ташкилотларининг халқ олдидаги ҳисобдорлигини ошириш учун доимий жамоатчилик эшитувларини ташкиллаштириш;\nЖорий йилнинг 8 июль куни Халқаро мунозара клубининг “COVID-19 карантин чекловлари: жаҳондаги вазият” мавзусида илк учрашуви ўтказилди. Унда аҳолининг эпидемиологик осойишталик ҳамда ижтимоий-иқтисодий масалаларига ихтисослашган парламент, вазирлик ва идоралар, халқаро ташкилотлар, фуқаролик жамияти вакиллари, Европа, АҚШ экспертлари бевосита ва видео-конференц алоқа орқали иштирок этдилар.\nСўз — тадбир иштирокчиларига:\nАкмал БУРХАНОВ, “Юксалиш” умуммиллий ҳаракати раиси:\n— Бугун бутун дунё ҳамжамиятининг диққат марказида COVID-19 пандемияси бўлиб турибди. ЖССТ маълумотларига кўра, бугунги кунда дунёда 12 млнга яқин одам коронавирус билан касалланиш ҳолати аниқланган, шу жумладан, 550 мингга яқин ўлим ҳолатлари қайд этилган. Тўғри, Ўзбекистонда бу кўрсаткичлар нисбатан анча кам. Чунки касаллик тарқалишининг биринчи босқичида Ўзбекистон раҳбарияти томонидан бир қатор шошилинч чоралар кўрилди. Лекин, афсуски, охирги кунларда бизда касалланганлар сони кундан-кунга рекорд даражада кўпаймоқда. Шунинг учун ҳам республика бўйлаб яна карантин чекловлари қайтадан жорий этилди. Бу чекловлар қачондир жиддий ижтимоий-иқтисодий асоратларни келтириб чиқаради ва энг ёмони, аҳоли бандлиги масаласи яна кун тартибига чиқади. Бугун вазият кўрилаётган чораларни доимий таҳлил қилиб боришимизни тақозо этмоқда.\nРонни ХАЙНЕ, Конрад Аденауэр номидаги жамғарманинг Марказий Осиё бўйича минтақавий ваколатли вакили:\n— Германияда пандемия мобайнида аҳолининг яшаш шароити учун керакли чоралар кўрилди. Алоҳида пайтда мамлакатда қийин вазият юзага келди, яъни касалланиш ҳолати экспонент бўйича ортди. Бу вақтда Конрад Аденауэр номидаги жамғармаси пайдо бўлган муаммолар ечимига ҳисса қўшиш, халқаро тажриба билан бўлишиш учун ўзининг экспертлик кўмагини таклиф қилди. Хусусан, карантин пайтида қандай йўл тутиш керак? Карантин иқтисодиётга қандай таъсир қилади? каби саволларга жавоб изланди. Айни пайтда Германиянинг алоҳида ҳудудларида карантин чекловлари олиб ташланиши, бошқаларида эса юмшатилиши мумкин. Инқирозни енгиб ўтиш учун мақсадли чоралар кўрилмоқда.\nУмид АБИДХАДЖАЕВ, Ўзбекистон Республикаси Президенти Администрацияси ҳузуридаги Иқтисодий тадқиқотлар ва ислоҳотлар маркази директорининг ўринбосари:\n— Айни вақтга қадар айнан коронавирус инфекциясига чалинганларни даволаш, карантинда сақлаш, тест тизимлари учун Инқирозга қарши кураш жамғармасидан 745 млрд сўм маблағ сарфланди. Ушбу жамғарма маблағларидан нега кичик бизнес корхоналари субсидиялар билан қўллаб-қувватланмади, деган саволлар бўлмоқда. Марказимиз томонидан 165 давлат тажрибаси, пандемия даврида қўллаган чоралари ўрганилди. Ҳар бир давлатнинг ўз иқтисодиётидан келиб чиққан моделлари бор. Ўзбекистон тадбиркорларга тўғридан-тўғри моддий ёрдам кўринишида эмас, кредит тўловларини кечиктириш, солиқ имтиёзлари кўринишида кўмак кўрсатди.\nИнқирозга қарши курашиш жамғармасига Осиё тараққиёт банкидан 500 млн доллар, Жаҳон банкидан 700 млн доллар, Халқаро валюта жамғармасидан 375 млн доллар маблағлар жалб қилинган. Бу маблағлар қаерга сарфланаётгани бўйича Молия вазирлиги шаффоф фаолият кўрсатмоқда. Ҳар бир йўналишда ҳисоботларни чоп этмоқда. Ҳозирги вазиятда ижро ва интизом масалалари биринчи ўринга қўйилиши лозим. Биз бугунги кунда карантин чоралари натижасида қийин аҳволга тушган тадбиркорлар ҳолатини ўрганиш бўйича германиялик ҳамкорлар билан махсус сўровномалар ташкил қилаяпмиз. Бунда 997 та корхоналар билан боғланиб мавжуд ҳолат, уларнинг кайфиятлари ўрганилди. Сўровнома қатнашчиларининг 41 фоизи мавжуд вазиятни “яхши”, 42 фоизи “қониқарли” ва 17 фоизи “ёмонлашган” дея баҳолашди. Худди шу каби бу борада истеъмолчилар кайфияти бўйича ҳам тадқиқотлар юритилмоқда.\nИбрат САФО, BBC муҳбири (Буюк Британия):\n— Ҳозир бутун дунёдаги аҳволни давлатлар эмас, одамлар эмас ёки халқаро ташкилотлар эмас, коронавирус белгилаяпти. Қаердадир карантин чоралари юмшатиляпти, қаердадир қатъий чекловлар яна қайтариляпти. Карантин юмшатилиши билан яна унга қайтиш бу - табиий ҳолат, яъни бир қадам олдинга, икки қадам орқага тамойили бўйича иш кўриляпти. Британияда ҳам дўконлар, барлар, ресторанлар очилиши ортидан Лестер шаҳри яна тўла қаттиқ карантинга киритилди.\nҲукумат ҳам корхоналарни иқтисодий қўллаб-қувватлаш чораларини кўраяпти. Ёшларни ишга олган корхона эгаларига 1000 фунт маблағ тўлаб бериш амалиёти киритилмоқда. Ўзини ўзи иш билан таъминлаган якка тадбиркорларга ёки даромадсиз қолган одамларга моддий кўмак бериш режалаштирилган. Мен бу вазиятга "Қанд ва қамчи" иборасини қўллаган бўлардим. Яъни айрим давлатлар фақат қамчи билан уриб қийнамасдан, қанд бериб ҳам сийлаяпти.


Ҳақ ҳукм | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариҲақ ҳукм\nҚадим замонларда бир камбағал бир бойдан ўн тилла пул қарз олган экан. Бой:\n— Пулимни бер, — деб қистайверибди. Камбағал ҳеч иложини тополмай:\n— Пулингни бозордан кейин оласан, агар беролмасам, сонимдан бир қадоқ гўштимни тилиб ола қол, — дебди.\nБозордан кейин бой келибди. Камбағал бечора нима қилишини билмай, сонини тутиб берибди. Бой ҳеч тортинмай, пичоғини чиқариб бечоранинг сонини энди «кесаман» деб терисига пичоқ урган экан, жон ширин-да, қаттиқ оғрибди. Камбағал:\n— Дод! — деб қочиб қолибди. Сонидан бир парча гўшти шалвираб осилиб бораверибди. Бой унинг орқасидан қувиб кетибди. Камбағал қочиб кетаверибди. Қочиб бораётган экан, йўлда бошқа бир бойнинг хотини сигир соғиб ўтирган экан, туртиниб бориб камбағал ўзини сигирга урибди, сигир боплаб хотинни тепиб юборибди. Хотин бўғоз экан, бола ташлабди, у бой ҳам камбағалнинг орқасидан қува кетибди. Икки киши бўлиб қувлаб кетишаётган экан, камбағал қочиб бориб, оғиз очиб, қорнини дўппайтириб ўтирган мулланинг қорнини босиб олибди, шунда мулла:\n— Вой дод, қорнимни ёрдинг! — деб, у ҳам камбағалнинг орқасидан тушибди. Учаласи қувиб бораверибди. Бечора камбағал уриниб-туртиниб кетаётган экан, йўлда юк ортилган бир эшакка ўзини уриб, юкни ағдариб юборибди. Эшакнинг эгаси:\n— Юкни қайта ортиб бер! — дебди. Камбағал юкни ортаман деб эшакни ботқоққа ботириб қўйибди.\n— Эшагимни ботқоқдан чиқариб берасан! — деб туриб олибди эгаси. Эшакни ботқоқликдан чиқараман деб, думидан ушлаб тортган экан, эшакнинг думи узилиб кетибди. Қўрққанидан яна ура қочибди. Энди уни тўрт киши бўлиб қувиб кетишибди. Камбағал қочиб бораверибди. Қочиб бораётган экан, олдидан бир катта дарвоза чиқибди. Қоровулларнинг «ҳой-ҳой» деганига қарамай, ўзини дарвозага урибди. Дарвозадан ичкари кирса, уйда шу юртнинг қозиси бир хотин билан ўтирган экан. Қозининг эс-песи чиқиб кетибди.\n— Жон биродар, мени бу хотин билан ўтирганимни ҳеч кимга айтмагин, — деб ялинибди. Камбағал:\n— Шундай, шундай, менинг орқамдан қувлаб келаётган бало-қазолардан қутқарсанг, ҳеч кимга айтмайман, — дебди.\n— Мен сени ҳар қандай балодан қутқариб оламан, — деб ваъда берибди қози.\nБир оздан кейин камбағални қувлаб келаётган одамлар етиб келиб, қозига арз қилишибди. Биринчи даъвогар:\n— Мендан бу баччағар ўн тилло қарздор, «қарзингни бермасам, сонимдан бир қадоқ гўшт кесиб ол», деб айтган эди, «кесиб оламан» десам, қочиб кетди, — дебди. Қози:\n— Майли, сонидан ўша ўзинг айтган бир қадоқ гўштни кесиб олақол, бироқ бир қадоқдан ортиқ ками бўлса ўзингнинг сонингни кестираман, — дебди.\n— Кесиб олмай туриб, мен қандай ўлчайман? — дебди.\n— Бўлмаса, бор кет! — дебди қози. Бойнинг ўн тилласи куйиб, жўнаб қолибди.\nКейин иккинчи даъвогар кирибди ва:\n— Бу одам менинг хотинимнинг боласини тушириб қўйди, — дебди. Қози:\n— Хотинингни шу кишига берасан, бир бола бўлгунча хотининг шу кишиникида туради, — дебди. Бой унамабди.\n— Сен ҳам бор, кет! — деб чиқариб юборибди. Учинчи даъвогар мулла кириб:\n— Оғзимни очиб, қорнимни тўйдириб ўтирган эдим, бу ярамас қорнимни босиб ўтиб кетди, — дебди. Қози:\n— Сен, бўлмаса бу кишининг қорнини яхшилаб тўйғаз-да, сен ҳам унинг қорнини босиб ўта қол, — дебди.\n— Мен бунинг ҳам қорнини тўйдирсам, яна устига боссам, ҳей, бу бўлмайди, — дебди. Қози уни ҳам ҳайдаб чиқариб юборибди.\nТўртинчи даъвогар кирибди. Олдинги учта даъвогарнинг иши нима билан тугаганини кўриб, ўзини билмасга солибди. Қози унинг қўлидаги эшакнинг қуйруғини кўриб:\n— Ҳа, сен нимага келдинг? — дебди.\n— Йўғ-э, ўзим шундай турибман, — деб жавоб берибди.\n— Қўлингдаги нима ўзи? — деб сўрабди қози.\n— Эй, елпиғичим, — дебди.\n— Бўлмаса, сен ҳам жўна, — дебди қози. Шундай қилиб, бечора камбағал бало-қазоданқутулиб қолган экан.\n← Аввалги Аввалги Боғ\nКейинги → Кейинги: Арпа


2 йил деганда Ла Лигада “Барселона” дарвозасига пенальти белгиланди\n2 март, 2018, 10:21\nИспания чемпионати 26-турида “Барселона” жамоаси сафарда “Лас-Пальмас” меҳмони бўлиб, 1:1 ҳисобида дуранг ўйнади.\nУчрашувда дастлаб каталонияликлар ҳисобни очишди. Месси жарима зарбасидан рақиб дарвозасига гол йўллади. Иккинчи бўлимда учрашувни бошқарган ҳакам Матеу Лаос “Барса” дарвозаси томон пенальти белгилади.\n“Лас-Пальмас” аъзоси Хонатан Кальери 11 метрли нуқтадан тўпни каталонияликлар дарвозасига йўллаб қўйди. Қайд этиш керакки, сўнгги бор “Барселона” дарвозаси томон пенальти 2016 йилнинг 14 февраль куни белгиланган эди.\nАниқроқ қилиб айтадиган бўлсак, Ла Лига доирасида “Барселона” дарвозаси томон 78 ўйиндан буён 11 метрли жарима зарбаси белгиланмай келинаётган эди.


Адолат куйчиси | "Адолат" СДП\nҲар бир инсон ўзи меҳр қўйган касбида кўзга кўриниб, жамиятда ўз ўрнини топишида устозларнинг ўрни беқиёс. Айни шу масалада устоз билан ота-онанинг ўрнида бир мунча фарқ бор. Бу борада устоз шогирдининг танлаган касбида ҳалол ва адолатли бўлишига ҳаммадан ҳам кўпроқ қайғуради. Шу сабабли ҳам кўпчилик “Устоз отангдек улуғ” деган ҳикматни айтишади.\nБу ҳақда гап борганда, фидойи устоз, биз билан ҳамиша ҳамнафас тажрибали устоз Камалжон Шадиметовнинг меҳнат фаолиятига тўхталиб ўтмасликнинг илож йўқ, албатта.\nУстоз турли соҳаларда, мамлакатимизнинг турли идораларида 50 йилдан буён самарали меҳнат қилиб келмоқда. Устознинг меҳнат фаолияти Сайрам ремонт заводи ишчисидан “UZBIOGAZ” МЧЖ Бош директорнинг тарғибот бўйича ўринбосари лавозимигача бўлган йўлни босиб ўтди.\nМинглаб инсонларнинг севимли устози, партия фаолиятида мактаб яратган инсон Камалжон Шадиметовни нафақат партиямиз аъзолари, балки кўплаб бошқа соҳа вакиллари ҳам устоз, деб ҳурмат қилишади. Бу, бежиз эмас албатта. Ўзининг кўп йиллик меҳнат фаолиятида орттирган тажрибаларининг маҳсулини фидойилик билан ўз шогирдларига сингдирди.\nУстозни партиямиз аъзолари жуда яхши билишади. Ўзига одиллик ва ҳалолликни шиор қилиб, адолат ва ҳақиқатга таяниб иш кўриб келган устознинг этагидан маҳкам ушлаган шогирдлари борки, бугун улар ҳам эл ардоғида. Камалжон Шадиметовнинг ҳаёт йўли билан яқиндан танишган инсон ўзига кўпдан кўп ибрат олади. Агар биз устозга жамиятимизнинг ҳурматли отахонларидан бири сифатида қараб, бу нуроний инсоннинг партиямизда фаолият кўрсатган даврларидаги ёдга оладиган бўлсак, у киши тиришқоқлик, заҳматкаш ва меҳнаткашлик фазилатлари инсонни улуғлашига, ўз касбидан барака топишига сабаб бўлишини чуқурроқ англаб етамиз. Мана, устоздаги ўша инсоний фазилатлар умр бўйи сайқалланиб келмоқда.\nҲа, Камалжон Шадиметов қаерда, қандай лавозимда бўлмасин, халқнинг орасига кириб боришга, оддий одамлар билан суҳбатлашиб, уларнинг дарду ташвишларини тинглаб уларга доим ёрдам қўлини чўзиб келишни олий саодат, деб билади. Шу боис, у кишини яқиндан таниган, билган инсон борки, адолат ва ҳалоллик, маънавият каби сўзларни эшитганида ёки ишлатганида беихтиёр Камалжон ака кўз ўнгида гавдаланса, ажаб эмас. Бир сўз билан айтганда устозни меҳнат фаолияти билан яқиндан танишган инсон борки, у кишини адолат куйчиси дейиши шубҳасиз.\nЧунки, устоз дарду ташвишларини айтиб келган одамларни ҳеч қачон кўксидан итариб, четга суриб қўйган эмас. Шогирдларини эса доим асраб-авайлаб тарбиялайди. Раҳбар сифатида топшириқни уришиб эмас, тушунтириб етказади. Энг муҳими, ҳар қандай шароит бўлмасин, адолат ва ҳалоллик билан иш кўриб келади.\nАлбатта, биз шогирдлар устоз Камалжон Шадиметовнинг серқирра фазилатларини ҳар қанча қадрласак, шунча оз. Негаки, бу инсон ҳамиша одамлар, айниқса партиямизнинг оддий аъзолари бўлган сайловчиларимиз ҳақида қайғуради. Уларга ўз фарзандларидек меҳр-муҳаббат билан қарайди.\nХалқимиз меҳнатсеварликни қадрлайди. Шу боис, Камалжон Шадиметовнинг меҳнатлари юксак қадрланди. “Шавкатли меҳнати учун” медали, “Ўзбекистонда хизмат кўрсатган қишлоқ хўжалиги ходими” унвони, Мустақилликнинг 1, 10, 15 йиллиги кўкрак нишонлари, Ўзбекистон “Адолат” СДПнинг “Адолат” кўкрак нишони билан мукофотланди.\nФурсатдан фойдаланиб, нафақат ҳаёт мактабини, балки судьялик мактабини ҳам яратган Камалжон аканинг партиямиз сайловчиларнинг ишончини қозониш йўлидаги шарафли ҳамда масъулиятли фаолияти учун ўз миннатдорчилигимизни билдириб қоламиз. Устоз биз шогирдларининг бахтига доим куч-қувватда, сиҳат-саломатликда бўлишини тилаймиз.\nЎзбекистон “Адолат” СДПнинг кўп минг сонли аъзолари ва депутатлари номидан Камалжон Шадиметовни бугун 70 ёшни қарши олаётганлари билан қутлаймиз. Устоз биз шогирдларининг бахтига доим куч-қувватда, сиҳат-саломатликда бўлишини тилаб қоламиз.\nТошкент вилояти Кенгаши матбуот хизмати


Бир туманни 12 йил бошқарган Манзура Эгамова – ҳокимлик ташвишлари, мустақилликнинг илк йиллари ва «разборщиклар» ҳақида – КУН УЗ\nГлавная / Маданият / Бир туманни 12 йил бошқарган Манзура Эгамова – ҳокимлик ташвишлари, мустақилликнинг илк йиллари ва «разборщиклар» ҳақида\nanvarj63 02.03.2020\tМаданият Comments Off on Бир туманни 12 йил бошқарган Манзура Эгамова – ҳокимлик ташвишлари, мустақилликнинг илк йиллари ва «разборщиклар» ҳақида 23 Показы\nЎзбекистонликлар ҳоким деганда албатта эркак кишини кўз олдига келтиришади. Бир аёлнинг ўн йилдан ортиқроқ ҳоким бўлиб ишлашини айниқса янги авлод вакиллари тасаввур қила олмайди… Бугунги суҳбатдошимиз Манзурахон Эгамова – Андижон вилоятининг Жалақудуқ туманини 12 йил бошқарган.\nНозик ҳилқат вакилалари учун маъсулиятли вазифада ишлашнинг ўзига хос жиҳатлари ҳақида суҳбатлашиш учун Жалақудуқ туманига бориб, Манзурахон ая билан суҳбатлашдик.\nИслом ака Каримов доим бизга шу икки жиҳатни таъкидлар эдилар. 1993 йил шундай кунларни кўрганмизки… Бир куни Ойим қишлоғидан хабар келди. Одамлар комбайнни юргизмаяпти экан. Борсам, ишонасизми, 40 гектарли майдонда комбайн юрибди. Бункер тепасида 4-5 бола ғаллани ўғирлаяпти. Олдида 200 нафарга яқин аёл буғдойни ўриб кетяпти.\nМана, кимдир ўз жонига қасд қилса, югуриб бориб уни кўмиб келиб, «разбор» қиляпмиз. Ҳодиса бўлиб бўлди-ку? Шуғулланиб нима қиламиз? Сабаби билан шуғулланишимиз керак. Ўзини осгунча ёлғиз бўлгиси келган, диққат бўлиб юрган, маҳаллага қўшилмаган. Мактаб ўқувчиси бўлса, ўртоқларига қўшилмаган. Ота-онанинг оилада шароити яхши бўлмаган… Буни билиш керак эди. Бу оила билан шуғулланиш керак эди. У қилганини қилиб бўлди. Оқибат билан шуғулланишимизнинг фойдаси йўқ. Сабаб билан шуғулланиш керак.\nПред. Озарбойжонда барча ўқув муассасалари дезинфекция учун ёпилади\nСледующая Путин: Биз ҳеч ким билан уруш қилмоқчи эмасмиз. Биз билан урушиш ҳеч кимнинг хаёлига келмаслигини истаймиз


Миразиз Бозоровга нисбатан суд ҳукми эълон қилинди – Bugun.uz\nЯнгиликлар - 20:58 · 21.01.2022\nЖиноят ишлари бўйича Миробод тумани судида 20 январь куни блогер Миразиз Бозоровнинг жиноят иши кўриб чиқилгани хабар қилинганди. Олий суд ахборот хизмати блогерга нисбатан эълон қилинган суд ҳукми ҳақида хабар берди.\nМаълум қилинишича, 21 январь куни жиноят ишлари бўйича Миробод туман судида судланувчи Миразиз Бозоров (1991 йилда Тошкент шаҳрида туғилган)га нисбатан жиноят ишини кўриб чиқиш бўйича суд жараёни ниҳоясига етди ва суд ҳукми эълон қилинган. Ушбу жиноят иши жиноят ишлари бўйича Миробод туман суди раиси С. Содиқов раислигида кўриб чиқилган.\nТаъкидланишича, эълон қилинган суд ҳукмига кўра, Миразиз Бозоров Жиноят кодексининг 139-моддаси (туҳмат) 3-қисми «г» бандида назарда тутилган жиноятни содир этганликда айбли деб топилиб, унга 3 йил муддатга озодликни чеклаш жазоси тайинланган.\n«Мазкур ҳукмдан норози тарафлар ҳукм эълон қилинган кундан эътиборан йигирма сутка ичида, судланувчи ва жабрланувчилар томонидан эса уларга ҳукмнинг нусхаси топширилган кундан эътиборан шу муддат ичида шу суд орқали Тошкент шаҳар судининг жиноят ишлари бўйича судлов ҳайъатига апелляция тартибида шикоят беришлари ёки прокурор томонидан протест билдирилиши мумкин», дейилади хабарда.\nЭслатиб ўтамиз, ЛГБТ ғояларини тарғиб қилгани айтилган блогер Миразиз Бозоров Тошкент шаҳар Миробод туманида 28 март куни номаълум шахслар томонидан калтакланганди. Мазкур ҳолат юзасидан Миробод тумани Ички ишлар органи фаолиятини мувофиқлаштириш бошқармаси тергов бўлими томонидан Жиноят кодексининг 105-моддаси 2-қисми «и» банди (қасддан баданга ўртача оғир шикаст етказиш) аломатлари билан жиноят иши қўзғатилган.\nМавзуга доир: Абдураҳмон Ташановдан Аброр Мухтор Алийгача: судда иштирок этаётганлар маълумот берди — видео